

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/21-01/3

URBROJ: 238/10-02-01/1-21-27

Ivanić-Grad, 29. studenoga 2021.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Zaključka o prihvaćanju Izvješća o stanju u prostoru Grada Ivanić-Grada za razdoblje od 01.01.2017. do 31.12.2020. godine**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), Gradonačelnik Grada Ivanić-Grada utvrdio je prijedlog

**Z A K LJ U Č K A**

**o prihvaćanju Izvješća o stanju u prostoru Grada Ivanić-Grada za razdoblje**

**od 01.01.2017. do 31.12.2020. godine**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Sandra Abramović, voditeljica Odsjeka za komunalno gospodarstvo, komunalnu infrastrukturu i prostorno planiranje.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 39. stavka 1. Zakona o prostornom uređenju (Narodne novine, broj 153/13, 65/17, 114/18, 39/19 i 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2021. godine donijelo je sljedeći

**Z A K LJ U Č A K**

**o prihvaćanju** **Izvješća o stanju u prostoru Grada Ivanić-Grada**

**za razdoblje od 01.01.2017. do 31.12.2020. godine**

I.

Prihvaća se Izvješće o stanju u prostoru Grada Ivanić-Grada za razdoblje od 01.01.2017. do 31.12.2020. godine, koje je izradio Zavod za prostorno uređenje Zagrebačke županije u listopadu 2021. godine.

II.

Izvješće iz točke I. ovog Zaključka njegov je sastavni dio.

III.

Ovaj Zaključak stupa na snagu danom donošenja, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2021. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Zaključka o prihvaćanju Izvješća o stanju u prostoru Grada Ivanić-Grada za razdoblje  od 01.01.2017. do 31.12.2020. godine |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 39. stavka 1. Zakona o prostornom uređenju (Narodne novine, broj 153/13, 65/17, 114/18, 39/19 i 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Izvješće o stanju u prostoru Grada Ivanić-Grada za razdoblje od 01.01.2017. do 31.12.2020. godine (u daljnjem tekstu: Izvješće) izrađeno je temeljem odredbi Zakona o prostornom uređenju (Narodne novine, broj 153/13, 65/17, 114/18, 39/19 i 98/19) te Pravilnika o sadržaju i obveznim prostornim pokazateljima izvješća o stanju u prostoru (Narodne novine, broj 48/14 i 19/15).

Izvješće je dokument praćenja stanja u prostoru u navedenom četverogodišnjem razdoblju. Sadrži analizu i ocjenu stanja i trendova prostornog razvoja, analizu provedbe prostornih planova i drugih dokumenata koji utječu na prostor te prijedloge za unaprjeđenje prostornog razvoja s osnovnim preporukama mjera za iduće četverogodišnje razdoblje.

Cilj izrade Izvješća je predvidjeti prostorno razvojne trendove temeljene na postojećim uvjetima, prikazati instrumente prostornog planiranja te učinkovite mjere što su ih nadležna tijela poduzela u razmatranom proteklom razdoblju na svim razinama planiranja.

Izvješće prioritetno prikazuje utvrđene probleme u prostoru, postojeća rješenja za poboljšanje stanja te ukazuje na mogućnosti daljnjih usmjerenja prostornog razvoja, odnosno analizira stanja i promjene u prostoru koje nastaju pod utjecajem različitih društvenih procesa i imaju veći ili manji neposredan utjecaj na prostor.

U okviru Izvješća ocjenjuje se učinkovitost planskih mjera za unaprjeđenje sustava prostornog uređenja, daje se osnova za određivanje smjernica prostornog razvoja Grada Ivanić-Grada te određuje potreba izmjene i dopune važećih i/ili izrade novih prostornih planova lokalne razine, kao i drugih dokumenata te razine.

Izvješćem se nastojalo dobiti cjelovitu, argumentiranu i objektivnu spoznaju o prostoru Grada Ivanić-Grada. Izvješće predstavlja temelj za daljnje promišljanje i određivanje smjera prostornog razvoja područja Grada Ivanić-Grada u okvirima i datostima šireg prostora, prvenstveno Zagrebačke županije.