**Z A P I S N I K**

**SA 3. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 29. rujna 2021.

3. sjednica Gradskog vijeća Grada Ivanić-Grada održana je dana 29. rujna 2021. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Matea Rešetar – Viši stručni suradnik za poslove Gradskog vijeća i Gradonačelnika - vježbenica

Prisutni članovi Gradskog vijeća:

Željko Pongrac, Željko Brezovečki Brzi, Milica Piličić, Ivica Kozjak, Lovorko Matković, Mirna Češković, Irena Fučkar, Tibor Vuković, Miljenko Šimunović, Kristijan Škarica, Renato Mikac, Maja Krnjević, Mladen Prelec, Slaven Barišec

Odsutan: Krešimir Ceranić

Ostali prisutni:

1. Javor Bojan Leš - Gradonačelnik Grada Ivanić-Grada
2. Tomislav Cuvaj – zamjenik gradonačelnika
3. Marina Šiprak – privremena pročelnica Upravnog odjela za lokalnu samoupravu, pravne poslove i društvene djelatnosti
4. Tamara Mandić - pročelnica Upravnog odjela za financije i proračun
5. Milivoj Maršić - pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
6. Matea Rešetar – vježbenik u Upravnom odjelu za lokalnu samoupravu, pravne poslove i društvene djelatnosti
7. Tomislav Abramović – komunalni redar
8. Kristjan Tomaj – predstavnik albanske nacionalne manjine
9. Vjekoslav Broz – rukovoditelj Poslovne jedinice VIOZŽ Ivanić-Grad
10. Senka Kušar Bisić – ravnateljica Gradske knjižnice Ivanić-Grad
11. Petra Korbus – privremena ravnateljica Muzeja Ivanić-Grad
12. Sanja Radošević – direktorica trgovačkog društva Ivakop d.o.o.
13. Mario Mikulić – direktor trgovačkog društva Komunalni centar Ivanić-Grad d.o.o.
14. Valentin Gadža - Razvojna agencija IGRA d.o.o.
15. Dražen Hlad – direktor trgovačkog društva Ivaplin d.o.o.
16. Dražen Malec – ravnatelj Pučkog otvorenog učilišta Ivanić-Grad
17. Radojka Šporer – direktorica trgovačkog društva Obiteljski radio Ivanić d.o.o.
18. Zlatica Jakšić – Jakšić gradnja d.o.o.
19. Siniša Klasić - Obiteljski radio Ivanić d.o.o.
20. Igor Đuran – 01 Portal
21. Maja Kuzelj Grgić – Televizija Sjever-Sjeverozapad

Prije početka sjednice održana je minuta šutnje za preminulog vijećnika Gorana Leša kao i sve vijećnike preminule u prošlom sazivu.

Predsjednik Gradskog vijeća g. Pongrac – otvorio je 3. sjednicu te konstatirao kako je sjednici od ukupno 15 prisutno 13 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je sa 13 glasova za jednoglasno usvojen zapisnik sa 2. sjednice Gradskog vijeća Grada Ivanić-Grada.

Prije usvajanja Dnevnog reda, predsjednik Gradskog vijeća g. Pongrac predložio je

da se točka 1. dnevnog reda prebaci i odradi prije aktualnog sata kako bi novi vijećnik, Slaven Barišec mogao sudjelovati u radu, te da se točka 20. podtočka h) povuče s dnevnog reda što je Gradsko vijeće jednoglasno usvojilo

Gradsko vijeće jednoglasno je sa 13 glasova za usvojilo sljedeći

**D N E V N I R E D :**

1. **Aktualni sat**

**- Informacija komunalnog redarstva o izvršenim nalozima u periodu od posljednje sjednice Gradskog vijeća Grada Ivanić-Grada,**

1. **Razmatranje prijedloga i donošenje** **Zaključka o prihvaćanju informacije o prestanku mandata vijećnika Gorana Leša i o ispunjenju zakonskih uvjeta za početak mandata zamjeniku vijećnika Slavenu Barišcu,**
2. **Razmatranje Financijskog izvješća i Izvješća o poslovanju Gradske knjižnice Ivanić-Grad za 2020. godinu i donošenje Zaključka o prihvaćanju istog,**
3. **Razmatranje Financijskog izvješća i Izvješća o poslovanju Pučkog otvorenog učilišta Ivanić-Grad za 2020. godinu i donošenje Zaključka o prihvaćanju istog,**
4. **Razmatranje Financijskog izvješća i Izvješća o poslovanju Muzeja Ivanić-Grada za 2020. godinu i donošenje Zaključka o prihvaćanju istog,**
5. **Razmatranje Financijskog izvješća i Izvješća o poslovanju trgovačkog društva Obiteljski radio Ivanić d.o.o. za 2020. godinu i donošenje Zaključka o prihvaćanju istog,**
6. **Razmatranje Financijskog izvješća i Izvješća o poslovanju trgovačkog društva IVAKOP d.o.o. za 2020. godinu i donošenje Zaključka o prihvaćanju istog,**
7. **Razmatranje Financijskog izvješća i Izvješća o poslovanju trgovačkog društva Komunalni centar Ivanić-Grad d.o.o. za 2020. godinu i donošenje Zaključka o prihvaćanju istog,**
8. **Razmatranje Polugodišnjeg izvješća o radu Gradonačelnika Grada Ivanić-Grada za razdoblje siječanj – lipanj 2021. godine i donošenje Zaključka o prihvaćanju istog,**
9. **Razmatranje prijedloga i donošenje Polugodišnjeg izvještaja o izvršenju Proračuna Grada Ivanić-Grada za razdoblje siječanj – lipanj 2021. godine,**
10. **Razmatranje prijedloga i donošenje:**
11. **II. izmjena i dopuna Proračuna Grada Ivanić-Grada za 2021. godinu**
12. **II. izmjena Plana razvojnih programa za 2021. godinu**
13. **I. izmjena Programa socijalnih potreba Grada Ivanić-Grada za 2021. godinu**
14. **I. izmjena i dopuna Programa javnih potreba u kulturi na području Grada Ivanić-Grada u 2021. godini**
15. **I. izmjena i dopuna Programa javnih potreba u tehničkoj kulturi Grada Ivanić-Grada za 2021. godinu**
16. **I. izmjena i dopuna Programa javnih potreba u provedbi programa i projekata udruga civilnog društva Grada Ivanić-Grada u 2021. godini**
17. **I. izmjena i dopuna Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2021. godinu**
18. **II. izmjena i dopuna Programa javnih potreba u visokom obrazovanju Grada Ivanić-Grada za 2021. godinu**
19. **II. izmjena i dopuna Programa javnih potreba u sportu na području Grada Ivanić-Grada za 2021. godinu**
20. **I. izmjena i dopuna Programa javnih potreba u vatrogastvu i civilnoj zaštiti Grada Ivanić-Grada u 2021. godini**
21. **II. izmjena i dopuna Programa građenja komunalne infrastrukture na području Grada Ivanić-Grada za 2021. godinu**
22. **II. izmjena Programa održavanja komunalne infrastrukture za 2021. godinu**
23. **I. izmjena Odluke o izvršavanju Proračuna Grada Ivanić-Grada za 2021. godinu**
24. **Razmatranje prijedloga i donošenje Odluke o dodjeli javnih priznanja Grada Ivanić-Grada u 2021. godini,**
25. **Razmatranje prijedloga i donošenje Odluke o dopuni Odluke o raspolaganju nekretninama u vlasništvu Grada Ivanić-Grada,**
26. **Razmatranje prijedloga i donošenje Odluke o suglasnosti za provedbu ulaganja „Otvorena tržnica u Posavskim Bregima“ na katastarskoj čestici k.č.br. 675/3 – k.o. Posavski Bregi (Posavski Bregi) u Gradu Ivanić-Gradu unutar mjere 07 „temeljne usluge i obnova sela u ruralnim područjima“ iz programa ruralnog razvoja Republike Hrvatske za razdoblje 2014. – 2020.,**
27. **Razmatranje prijedloga i donošenje Odluke o davanju suglasnosti za potpisivanje Ugovora br. 2021/002241 o prijenosu prava vlasništva spremnika za odvojeno prikupljanje komunalnog otpada bez naknade,**
28. **Razmatranje prijedloga i donošenje Odluke o davanju suglasnosti na Odluku o prodaji plinovoda u vlasništvu trgovačkog društva Komunalni centar Ivanić-Grad d.o.o.****,**
29. **Razmatranje prijedloga i donošenje Odluke o davanju suglasnosti** **Visokoj školi Ivanić-Grad za osnivanje Odjela za stručni studij fizioterapije za preddiplomski i diplomski studij**
30. **Razmatranje prijedloga i donošenje Odluke o ukidanju svojstva javnog dobra nekretnine oznake k.č.br. 480/4 Etanska cesta, PUT, površine 88 m2 upisana u zk. uložak 3699 k.o. Ivanić-Grad,**
31. **Razmatranje prijedloga i donošenje Odluke o ukidanju svojstva javnog dobra nekretnine oznake k.č.br. 490/5 Marofski put, PUT, površine 205 m2 upisana u zk. uložak 3698 k.o. Ivanić-Grad,**

**19. Razmatranje prijedloga i donošenje Odluke o imenovanju vršiteljice**

**dužnosti ravnatelja javne ustanove Muzeja Ivanić-Grada,**

**20. Razmatranje prijedloga i donošenje:**

1. **Odluke o prijedlogu za opoziv i izbor članova Nadzornog odbora trgovačkog društva Ivakop d.o.o.**
2. **Odluke o prijedlogu za opoziv i izbor članova Nadzornog odbora trgovačkog društva Ivaplin d.o.o.**
3. **Odluke o prijedlogu za opoziv i izbor članova Nadzornog odbora trgovačkog društva Komunalni centar Ivanić-Grad d.o.o.**
4. **Odluke o izboru predsjednika i članova Komisije za dodjelu stipendija**
5. **Odluke o izboru predsjednika i članova Komisije za utvrđivanje naziva ulica i trgova**
6. **Odluke o izboru predsjednika i članova Odbora za predstavke i pritužbe građana**
7. **Odluke o izboru predsjednika i članova Povjerenstva za poljoprivredu**
8. **Odluke o izboru predsjednika i članova Povjerenstva za zaštitu okoliša,**

**21.** **Razmatranje prijedloga i donošenje Zaključka o prihvaćanju Plana rada i**

**Financijskog plana Savjeta mladih Grada Ivanić-Grada za 2022. godinu,**

**22. Razno**

Rad prema utvrđenom dnevnom redu.

1. TOČKA

g. Željko Pongrac **–** izvijestioje nazočne da je zaprimio obavijest kako je vijećniku Goranu Lešu prestao mandat u gradskom vijeću smrću dana 06.09.2021. godine, a slijedom ove obavijesti održana je sjednica Mandatne komisije.

g. Ivica Kozjak – naveo je iz Zakona o lokalnim izborima u kojim slučajevima prestaje mandat člana predstavničkog tijela. Slijedom navedenog, utvrđuje se kako je vijećniku Goranu Lešu koji je u Gradskom vijeću Grada Ivanić-Grada, sukladno odredbi članka 79. stavka 7. i 8. Zakona o lokalnim izborima, mijenjao vijećnika Gorana Maričića koji je izabran u Gradsko vijeće Grada Ivanić-Grada s liste Stjepan Kožić – nezavisna lista – SKNL, prestao mandat u Gradskom vijeću Grada Ivanić-Grada smrću dana 6. rujna 2021. godine. Odredbom članka 81. stavka 1. i 2. Zakona o lokalnim izborima propisano je kako članovi predstavničkih tijela imaju zamjenike koji obnašaju tu dužnost ukoliko članu predstavničkog tijela mandat miruje ili prestane prije isteka vremena na koje je izabran, a člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuje ga politička stranka koja je bila predlagatelj kandidacijske liste. Sukladno odredbi članka 81. stavka 1. i 2. Zakona o lokalnim izborima, predsjednik Gradske organizacije Stjepan Kožić – nezavisna lista – SKNL kao ovlašteni predlagatelj, dana 20. rujna 2021. godine dostavio je Upravnom odjelu za lokalnu samoupravu, pravne poslove i društvene djelatnosti obavijest o određivanju g. Slavena Barišca zamjenikom vijećnika u Gradskom vijeću Grada Ivanić-Grada. Slijedom navedenog, sukladno odredbi članka 80. stavka 1. točka 6. Zakona o lokalnim izborima u vezi s odredbom članka 81. stavka 1. i 2. Zakona o lokalnim izborima i članka 7. Poslovnika Gradskog vijeća Grada Ivanić-Grada, utvrđuje se kako su ispunjeni zakonski uvjeti za početak mandata zamjeniku vijećnika g. Slavenu Barišcu.

Nakon prisege g. Slavena Barišca predsjednik Gradskog vijeća konstatirao je da je Izvješće i Zaključak primljeno na znanje.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**ZAKLJUČAK**

**o prihvaćanju informacije o prestanku mandata vijećnika**

**Gorana Leša i o ispunjenju zakonskih uvjeta**

**za početak mandata zamjeniku vijećnika Slavenu Barišcu**

Zakljiučak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća

1. **TOČKA**

g. Tomislav Abramović – Navodi da je ovo Izvješće koncipirano na drugačiji način, obzirom da radi mjera nije bio na zadnje dvije sjednice koncipirao je ukratko za ovu godinu. Navodi da se prvi dio Izvješća odnosi na pitanja vijećnika koja su i dostavljena ranije, ali odnosila su se na određene problematiku vijećnice Češković vezano na granicu držanja domaćih životinja gdje je pojašnjena odredba Odluke o komunalnom redu. Također, bilo je pitanje nesaniranih površina na području Grada gdje je dat odgovor gdje je precizirao, više-manje radilo se o vodoopskrbnom sustavu koji se provodi, a gdje jer Vodoopskrba i odvodnja Zagrebačke županije organizator, a izvođač radova je Elektrocentar Petek d.o.o. i više manje sve nesanirano i nezavršeno je u postupku rješavanja bilo kroz postupak izdavanja suglasnosti, bilo kroz prekršajne naloge, bilo kroz izdana rješenja prema izvođaču radova, tako da pokušava se na sve načine, ali na žalost Grad je samo jedan u nizu. Na području Grada su radovi, ali organizacija, izvođenje, nadzor sve je u nadležnosti da li Vodoopskrbe, ECP-a kao glavnog izvođača sa podizvođačima, tu su uključene ŽUC, tako da je niz onih koji su važni u ovom pitanju pa pokušali smo odgovoriti, a ako treba još ćemo pojasniti. Ista priča je i vezano na prekop u Šarampovu kod trgovačkog centra Spar gdje je pri kraju sa izdanim Rješenjem prema tvrtki Spar, te ih se uspjelo natjerati da saniraju priključak na sustav odvodnje, ostao je još jedan dio iako su obećali 21.09. da će biti saniran, asfaltiran je dio gdje je bio propad, ali evo to još do danas nije napravljeno, obećaju svaki dan da to bude, tako da je još taj dio ostao ali tjera ih se polako. Gradski vijećnik Brezovečki je također pitao i oko semafora pa je i tu dano pojašnjenje, ukoliko treba biti će i dodatno, a što se tiče pitanja vijećnika Ceranića također je navedeno sve u odgovoru. Više-manje ostalo je nasipavanje puta iza mosta što je u međuvremenu trebalo biti i riješeno, navodi da nije bio danas da provjeri, no nada se da je i taj dio riješen. Vezano na poslove koje je komunalno redarstvo u proteklom vremenu radilo su sam obilazak terena i utvrđivanja neuređenih parcela i vođenje brige o samom terenu je primarno. Tu su postupanja da li po službenoj dužnosti ili po prijavama stranaka, građana. Stalna je prisutnost na terenu, te je u proteklom periodu pokrenuto 105 upravnih postupaka, 105 predmeta je trenutno otvoreno, svaki taj predmet ima negdje jednog, negdje je deset, petnaest vlasnika pa se može znati koji je to obim radova, svako rješenje ide van, a sve se to priprema od obilaska terena, slikanja parcela, priprema podloge, provjera sa policijom svih podataka i onda izdavanje rješenja. Lokacije koje su obiđene su u naselju Caginec Selska i Ulica Tome Ludvaića, u Deanovcu Ulica Josipa Badalića, u Graberju Ivanićkom Zagrebačka i Grabersko brdo, u naselju Ivanić-Grad Acingerova, Brencova, Dječja, Donja Poljana, Graberska , Etanska cesta, Hercegovačka, Industrijska cesta, Kolodvorska, Majdekova, Mala ulica Ulica Petari, Rajski odvojak, Šiftarova, Širinečka, Tratinska, Savska, Ulica S.Kelšina, Ulica S.Grgca, Vulinčeva, Vučakovečka ulica, Zajčićeva ulica, Prkos, doslovno skoro sve ulice su obuhvaćene obzirom da je bilo ili prijava ili postupanja po službenoj dužnosti, u naselju Lepšić bio je u Ulici biskupa Langa, u Opatincu Ivanićgradska i Obrtnička ulica, u naselju Prečno je bio postupak prema vlasnicima Ulice Prečno i odvojak ulice Prečno, u Prerovcu kompletno isto dio Ulice Prerovec, u Šumećanima Vetlehemska, Ivanićgradska i Slatinska ulica, u Topolju u Vukovićevoj i Ulici braće Radića, u Trebovcu u Dugoselskoj, Lukačkoj i Octenjačkoj ulici. Na tim svim naseljima je bilo postupanje. Prije dva dana bilo je 105 otvorenih upravnih postupaka, neki su u međuvremenu ili završili, neki još traju, neki su daljnjim procedurama, a daljnja procedura izdanih rješenja je zaključak, odnosno izvršenje na terenu radnji ako stranka ne postupi, a taj slijedeći korak smo imali u devet situacija, odnosno od navedenih lokacija na devet lokacija je izdano rješenje i čeka se odobrenje obzirom da je tu i financijsko i pravno pitanje cijelog tog postupka čeka se odobrenje za ulazak u te parcele. Jedno od tih su i parcele kojima je vlasnik RH u Kolodvorskoj ulici uz sami kolosijek, to je bilo pitanje na jednoj od prijašnjih sjednica, velika je površina ali s obzirom da je to pod Ministarstvom imovine poslano je Ministarstvu Rješenje, izvršno je i čeka se sad odobrenje za ulazak u te parcele te se nada da će i to biti u skorom periodu i počišćeno. U postupku je i Dugoselska, Lukačka, Vučakovečka, Kolodvorska, Petari, Prkos, Savska, Josipa Badalića u Deanovcu i Tratinska ulica, na tim lokacijama se čekaju ulasci u parcele. Paralelno sa rješenjima veliki obim su i obavezni prekršajni nalozi, malo je to pojačano u periodu nakon covid mjera i sa ponedjeljkom imamo 51 izdan obavezni prekršajni nalog. Prekršaji koji su evidentirani, a kasnije prema vlasnicima, odnosno prekršiteljima poslani dokumenti su prije svega automobili na pješačkim površinama, držanje pasa protivno odlukama Grada, neuređene parcele, odbačeni otpad i nepoštivanje odredbe o komunalnom redu, a to su sanacije javnih površina. Pojačana je malo i građevinska inspekcija, sukladno Zakonu o građevinskoj inspekciji sve ruševne i napuštene objekte pripalo je pod ingerenciju Grada i komunalno redarstvo je tu izdalo šest rješenja. Jedan od tih dosta zahtjevan je i stari, zapušteni i nedovršeni objekt u starom gradu za koji postupak traje od 2020. godine, a podrazumijevao je tri izlaska na teren, pripremu zapisnika, izradu dva stručna mišljenja sudskog vještaka i tek na kraju kada se zadovolji taj pravni okvir onda se moglo izdati rješenje i dan je rok od 45 dana za uklanjanje objekta i to je sada u postupku. Bio je postupak u Trebovcu za ograđivanje javne površine bez suglasnosti. Bio je i postupak prema ugostiteljskom objektu nasuprot autobusnog kolodvora vezano na nadstrešnice koje su rađene bez suglasnosti, uklanjanje ruševnih objekata u Tarnom, zatim Spar Hrvatska i Elektrocentar Petek za nesaniranje javnih površina odnosno prekršaje po osnovi izdanih suglasnosti. Još su dva postupka u tijeku, čekaju se elaborati rušenja i to za objekt u Ulici Stjepana Gregorka na samom ulazu iza mosta druga kuća lijevo preko puta ulaza u Hercegovačku i Dubrovčak Lijevi Savska ulica kod poljoprivrednog centra Mibiko. Što se tiče brige o javnim površinama komunalno redarstvo je u svakodnevnoj komunikaciji sa Komunalnim centrom, na dnevnoj bazi se vrši i razgovor i komunikacija putem elektroničke pošte, obilazak terena, izvršenje i temeljem svih potreba, da li na održavanju zelenih površina, na izradi malih komunalnih radova, na rješavanju odvodnje, održavanju objekata, a tu su gradski objekti koji su u sklopu održavanja Komunalnog centra SP Zelenjak, Visoka škola, Dom A. Vulinca, Poduzetnički inkubator. Muzej, Turistička zajednica, Dom hrvatskih branitelja, dakle svi ti objekti i javne površine održavani su kroz izdanih 75 naloga i najvećim dijelom su ili odrađeni ili u određenom postupku izvršenja i vjeruje da sve prijave koje dolaze u Grad ili se utvrde po službenoj dužnosti da se saniraju i da tu nema nekih problema. Unazad godinu dana velika pažnja dana je uređenju javnih površina u smislu krčenja i čišćenja parcela da li gradskih ili RH parcela. Veliki je problem RH parcela. Grad gradske parcele pokušava maksimalno barem jednom godišnje držati u jednom čistom, urednom stanju, ali tu imamo i određenih zapuštenih parcela dugogodišnjih pa to je i sada stavljeno u prioritete u proceduru uređenja i u proteklih godinu dana neke od lokacija su Poljana zona C velika površina parcela koje su se uređivale, Ivanić-Grad Ulica ruža gradske parcele uz HŽ kolosijek, Ivanić-Grad Kolodvorska ulica RH parcele što je u upravnom postupku sa Ministarstvom državne imovine, Opatinec Obrtnička ulica gradske i RH parcele, Donja Poljana Ulica slobode kod Đačkog doma, Prečno gradske i Rh parcele, Dubrovčak Lijevi, Posavski Bregi Katanci I i II, Polaki, Ivanić-Grad Lovačka ulica gradska parcela, Deanovec Ulica Josipa Badalića gradska parcela, Trebovec Octenjačka ulica gradska parcela. Sve te parcele ili su počišćene ili su već u postupku pripremljenom za neka buduća vremena da se mogu počistiti, ali svakako su evidentirane i radi se taj neki plan čišćenja i nada se da i ako i bude prijava stranaka da će biti zadovoljni i sa odgovorom i na kraju i sa rješavanjem. Briga o javnim površinama je prioritetno stavljena na održavanje kolnika, pločnika. Bilo je problema sa ugovaranjem, odazivom izvođača radova za radove krpanja udarnih rupa, ali sada imamo i taj dio riješen te su već u dva navrata vršeni radovi sanacije kolnika, a ovaj tjedan traje i treća runda i tu su obuhvaćene Savska ulica, Ulica kralja Tomislava, Dubrovačka, Donja Poljana, Kolodvorska, Stjepana Škrinjara, Ulica ruža, Omladinska, Stjepana Gregorka, Hercegovačka, Majdekova, Etanska cesta, Ulica Petari, Žutička, Naftaška, Ulica vrba, Car pooling, parkiralište nasuprot Crosco hotela, Ulica Krešimira IV, Majdekova, Tome Ludvaića, Omladinska u Cagincu i u Opatincu Obrtnička. Navodi da je bio uključen i u sanaciju uređenja Naftaplinske ulice, jednostavno dosta zahtjevan postupak sanacije same prometnice gdje se uspjelo najvećim dijelom odraditi cijeli projekt gdje je bio u svakodnevnoj komunikaciji i sa građanima te se vodila briga o odvodnji i potrebama mještana odnosno stanara tih ulica tako da se doslovno od kuće do kuće pronalazilo rješenje za eventualno način rada. Bilo je uvjetovano sa puno stvari u toj Ulici a jedna je visina postojeće odvodnje te nije bilo mogućnosti spuštanja same kanalizacije jer bi bili niži od Ulice Franje Jurinca koja prihvaća vodu iz Naftaplinske i zato je bio taj problem prilagodbe od kuće do kuće ali vjeruje da nije bilo prigovora. Ostali su još zemljani radovi koje je potrebno uz postojeći nasipani kameni materijal nasipati i eventualno još neki sitni popravci, to je u planu kroz par dana da bude riješeno i cijeli taj projekt sanacije bi trebao biti završen. Što se tiče kanalske mreže to je gotovo tjedna komunikacija sa predstavnicima Hrvatskih voda, gđa Vedrana Kalina je kontakt osoba vezana za kanalsku mrežu, vodi brigu oko svojih podizvođača, i do sada svaki prigovor, primjedba i prijava od strane mjesnih odbora je iskomunicirana i izlazili su i oni na teren samostalno i zajednički smo izlazili i tu nemamo problema sa izvođenjem radova. Što se tiče javne rasvjete ona je nova pa s te strane nema velikih problema ali naravno da instalacije su malo starije pa taj dio se više sada odnosi na sanacije i popravke instalacija, eventualno neke radove proširenja javne rasvjete. Po svim prijavama imamo i obilaske u večernjim satima, evidencije lokacija koje ne svijetle pa se popravlja. Izdavanje suglasnosti kada govorimo o brizi o javnim površinama jedna je od možda važnijih stvari koje moramo možda bolje provoditi upravo iz razloga da se ne događaju one situacije koje su se pojavljivale sada uslijed izvođenja radova vodoopskrbnog sustava. Te suglasnosti izdaju se kod svih radova, kod priključka vode, plina, sustava odvodnje, HEP, mrežu izrada kolnih ulaza, znači za sve radove bilo strankama odnosno vlasnicima parcele se izdaju suglasnosti ili našim tvrtkama koje izvode te radove. Kada se govori o RVS-u tu je dosta zahtjevan projekt gdje su uključeni i Vodoopskrba i odvodnja, ŽUC i izvođač radova Elektrocentar Petek kao nositelj radova sa svojim podizvođačima ini imaju tjednu komunikaciju, odnosno koordinaciju, gdje su sve one primjedbe koje su između ostalog i vijećnik Brezovečki i vijećnica Češković spominjali, sve je to njima bilo dostavljeno i prije jer na tjednoj bazi je obilazak terena i sve to se dostavlja. Obzirom da se tu nije postupalo onako kako smo mi htjeli jednostavno im je izdano Rješenje kojim se nalaže da se saniraju radovi. Prva je bila situacija prijelaza što je isto bilo na vijeću pitanje, raskrižje Ljudevita Gaja i Vulinčeve, zatim prekopi na Savskoj ulici, ni po izdanom Rješenju izvođač radova nije postupio pa je aktivirano izvršenje putem treće osobe i to je sanirano i u tijeku je naplata potraživanja za taj dio radova. Slijedeći korak su radovi što su ostali, na Vulinčevoj ulici je ostao prekop Ulice Ribnjaci, parkiralište kod groblja, ulaz prema Etanu, u Savskoj ulici rubnjaci te na dijelu kolnika prekopi koji nisu sanirani i zelene površine koje isto još nisu taknute. Pribavljeni su troškovi izvršenja toga i nakon što se nastupilo malo oštrije u smislu zahtijevanja tih sanacija, a na kraju i samo sam grad je pokrenuo te sanacije na trošak izvođača, Vodoopskrba i odvodnja Zagrebačke županije organizirala je sastanak gdje je zatraženo od izvođača da se u slijedećih dva tjedna saniraju sve te površine, tih dva tjedna je evo završilo prošli tjedan tako da ovaj tjedan smo također u jednom postupku pripreme, znači u svakom slučaju postoji model pa evo ako neće izvođač radova odraditi posao prema zahtjevu samog organizatora, odnosno Vodoopskrbe i odvodnje, onda će se ići na ovu prisilnu metodu. Vezano na urbano opremanje par točaka koje se rješavalo to su pametni pješački prijelaz kod Doma zdravlja, to je i u suradnji sa A1 i Fakultetom prometnih znanosti se sam projekt odrađuje, a trebao bi poboljšati sigurnost pješaka. Funkcionira tako da radari uoče vozilo, kamere primijete pješaka i signaliziraju vozilu nailazak na pješački prijelaz. Šetnica je dosta frekventna sa pješacima pa smo eto izabrali tu lokaciju kao pogodnu za takav pametni pješački prijelaz koji bi trebao biti ogledni primjerak jer je prvi u Hrvatskoj pa doći će gledati taj sistem rada i u organizaciji Fakulteta prometnih znanosti i vjeruje da je to jedan korak u većoj sigurnosti i pješaka ali i korisnika automobila. Horizontalnu signalizaciju pokušalo se također pojačano obilježiti, pogotovo centralni dio, sa dodatnom uočljivom signalizacijom, a planirano je i osvjetljenje prijelaza za što bolju preglednost raskrižja. Kada se govori o urbanoj opremi uređenje dječjih igrališta zajedno sa Komunalnim centrom je prioritetno određeno, dogovorno se pregledavaju, obnavljaju se, popravljaju se sprave, nabavljaju se nove, to je isto tjedna aktivnost i praktički izvršenje kroz cijelu godinu. Na Zelenjaku je izgrađen novi bike park. Video nadzor je u zadnje vrijeme postavljen na zelenim otocima koji su se pokazali kritični i to su kod Doma Alojza Vulinca, Donja Poljana, Šarampov Donji i još se čeka Graberje Ivanićko radi problema sa napajanjem i to bi trebalo ovih dana biti riješeno. Što se tiče ugradnje klupa, koševa za otpad, stalaka za bicikle, prema zahtjevima, a to su bili MO Centar, MO Gornja Poljana, Caginec-Prkos, Gornji Šarampov, Donji Šarampov, Deanovec se pribavljala određena urbana oprema i postavljala prema zahtjevima. Što se tiče projekta nabavke kontejnera za odvojeno prikupljanje komunalnog otpada i tu je zajedno za Ivakopom i komunalni redar uključen i do sada je bila isporuka kontejnera, kontrola isporučene robe, a i danas je bio jedan inspekcijski pregled Ministarstva zaštite okoliša, praktički na tjednoj komunikaciji je i oko samog odbacivanja otpada, odnosno utvrđenih lokacija odbačenog otpada u prirodi, isti su evidentirani i po mogućnosti se i saniraju. Sva aktivnost i uređenje grada podrazumijeva svakodnevnu komunikaciju i sa Komunalnim centrom s obzirom da oni održavaju najveći dio grada, zatim Policija Županijska uprava za ceste, ŽUC Zagrebačke županije, Hrvatske ceste, Hrvatske autoceste, HEP, Služba 112, vatrogasci, Vodoopskrba i odvodnja Zagrebačke županije, Ivaplin, Ivakop, Hrvatske vode, znači koordinira se iz dana u dan, sve ovisi, svaki dan ima neku drugu problematiku, ali komunikacija je na dnevnoj bazi sa svima njima. Mjesni odbori, svaka primjedba, svaki prigovor se evidentira, zaprimljeni dopisi u Grad se sustavno rješavaju. Neke od potreba mjesnih odbora su bile prije svega problematika održavanja objekata društvenih domova, uređenje okoliša, sanacija poljskih puteva, uređenje parcela, odvodnja kroz naselje, mali komunalni radovi, niz aktivnosti po zahtjevima mjesnih odbora su se rješavali. Higijeničarska služba, veterinarske usluge na području Grada su dobro prihvaćene, građani su dosta aktivni i koriste i tu mogućnost sufinanciranja i subvencioniranja kastracije i sterilizacije, i što se tiče životinja i koje nemaju vlasnika također se evidentiraju i po potrebi se vrši izlov, a i sufinancira se i veterinarska obrada. Dio koji još pokriva komunalno redarstvo je zaštita od požara za objekt Gradske vijećnice, odnosno javne objekte komunalni redar je osoba zadužena za kontrolu ispravnosti uređaja, vatrogasnih aparata, ali to se odrađuje u koordinaciji sa Vatrogasnom postrojbom i Vatrogasnom zajednicom, komunikacije su na tjednoj bazi, odnosno na godišnjoj bazi su ispitivanja koja su potrebna sukladno zakonskim propisima. Komunikacija sa građanima, bilo dolaskom u Gradsku upravu, telefonom, e-mail, bilo putem dopisa, jednostavno pokušava se sve aktivnosti i evidentirati, koordinirati i na kraju i dostaviti obavijest o bilo kakvim aktivnostima koje možda i ne odrađuje Grad Ivanić-Grad ili komunalno redarstvo već se tiče možda neke druge službe, ali pokušava se u najkraćem roku dostaviti odgovor svakom građaninu koji ima potrebu za rješavanjem nekog problema.

g. Željko Brezovečki - navodi da ima devetnaest pitanja što je pokazatelj interesa građana za poboljšanjem uvjeta života, navodi problem izvođača radova, a naročito bi se osvrnuo na nadzore nad radovima izvođača. Postavlja slijedećih pet pitanja – prvo pitanje postavlja komunalnom redaru i gđi. Jakšić kao nadzoru prilikom izvođenja radova u gradu, bilo bi dobro da se malo više uloži truda i da se izvrše nadzori nakon svih radova koji se odvijaju u etapama, ne samo na kraju kada su radovi gotovi, nego u etapama, jer lakše bi se uočile nepravilnosti. U Ulici donja poljana na dva mjesta presječeni su priključci, nasipan je šljunak, kao i još na sedam mjesta kao što je u Vulinčevoj, nogostup kod Žarka Peteka, Ulica ruža, Kolodvorska, Spar i tako dalje. Problem je nadzora. Izvođači naprave jedan dio, ali ne dovrše. Šljunak je, tamo gdje bi trebao biti asfalt je beton, pa poziva nadzor i komunalnog redara da ulože malo više truda. Drugo putanje – stanari starog grada iz Basaričekove ulice pitaju kada će moći priključiti se na kanalizaciju i dobiti vodu? Treće – stanovnici Posavskih Brega, Topolja i Dubrovčaka pitaju zašto se više ne iscrtavaju crte na pola ceste. Ceste su iscrtane do Trebovca, a dalje koje vode prema Dubrovčaku izblijedjele su i nisu već dvije godine iscrtane. Iscrtavanje bi bilo potrebno obaviti prije zime. Četvrto - nakon radova regionalnog vodovoda opskrbnog sustava u gradu kada se misli zatrpati ulaze ljudima pred vratima. Navodi da on zna, ali želi da se kaže svim građanima da se čekaju i svi priključci, međutim kod groblja Šarampov Gornji presječeno je već šest mjeseci, blato je, šljunak i ne vraća se u prvobitno stanje. Peto pitanje odnosi se na SP Zelenjak. Sportski park je ogledni primjerak kako se brine o sportu, kako se brine o gradu i kako je sve lijepo napravljeno, uz sitne detalje, a to se odnosi na stanovnike i to mlađu populaciju koja je neodgovorna pa dolaze sa romobilom, biciklom na umjetnu travu gdje se igra nogomet. Moli da li se može nešto poduzeti.

g. Tomislav Abramović – smatra da je većim dijelom odgovorio. Što se tiče samog nadzora spomenutih prekopa više-manje svi se odnose na RVS. Neki su u međuvremenu sanirani. Vulinčeva, Ulica ruža i kod groblja u Gornjem Šarampovu to je RVS, na području je Grada, nadzor je u Zagrebu, oni imaju tjedne koordinacije i Grad prijavljuje i sve navedeno je deset ako ne i više puta prijavljeno, evidentirano je i na zadnjem sastanku direktor Vodoopskrbe i odvodnje je od izvođača Elektrocentra Petek zahtijevao da se to odradi u najkraćem roku, od samog izvođača bio je naveden tajming dva tjedna i to je ovaj tjedan isteklo pa će se sada vidjeti. Evidentirano je i naravno da se očekuje da će biti sanirano. Ukoliko neće biti riješeno na taj način Rješenje je izdano i po tom Rješenju pokrenut je i daljnji upravni postupak sanacije putem treće osobe na trošak samog izvođača odnosno tvrtke kojoj je rješenje izdano i to je model koji će se primijeniti ukoliko neće biti moguće dogovorno. Topolje i Dubrovčak je dionica županijske ceste, dosta česta komunikacija sa Županijskim cestama, izvođačem radova na ovom području, na tjednoj bazi se čuje sa osobom zaduženom za ovo područje. Što se tiče Županijske uprave za ceste i same Uprave Županijskih cesta niz dopisa je išao raznorazne tematike pa između ostalog i održavanje i iscrtavanje kolnika, krpanje udarnih rupa na njihovim cestama i iscrtavanja linija. Zadnji dopis išao je 02. kolovoza sa pobrojanom kompletnom problematikom i neke stvari su se počele rješavati. Danas je u obilasku vidio da su neke stvari koje su tražene, a tiču se postave vertikalne signalizacije, košnje bankine i drugo, na određenim lokacijama su primijećene da su se počele rješavati. Spomenuti dio Trebovca je državna cesta. Središnja linija ako cesta nema dovoljnu širinu ne može ići središnja linija nego onda idu krajnje linije, a misli da je to na tom dijelu Dugoselske ulice i napravljeno, još će provjeriti. Vezano na SP Zelenjak navodi da također tamo ide u obilazak što se tiče samog čišćenja i održavanja međutim ovaj dio je u domeni redara na Sportskom parku.

Gradonačelnik – za građane je vrlo teško percipirati nadležnosti u gradu po pojedinim investicijama, po pojedinim radovima koji se odvijaju. One su mnogostruke, isprepliću se nadležnosti države, državnih cesta, Županije, županijskih cesta i Grada i gradskih investicija. Za građane je gotovo uvijek samo jedna distanca i to je Grad, gradska uprava, gradonačelnik i u njima se najčešće traži krivca za sve i to mu je jasno i kao takav na neki način to i prihvaća iako na mnogo toga ne možemo utjecati pa tako i konkretno evo na RVS koji je najveći uzročnik tih gradskih problema danas, raskopanosti po gradu, gdje je vrlo jasno još u uvjetima koji su davani prije 2013. godine, kada je taj proces zacrtavan, vrlo jasno potpisana nadležnost Grada odnosno Grad se de facto odrekao svih svojih mogućnosti da utječe na taj projekt i ovdje smo u najvećem dijelu promatrači. Naravno da imamo dobre odnose sa našom tvrtkom u kojoj smo suvlasnici, nastojimo sa njima maksimalno dogovarati stvari, imamo sreću da su nam izvođači tvrtke iz Ivanić-Grada pa i uspijevamo na neki način to privesti redu iako ne brzinom kako bismo to željeli ali s obzirom na druge sredine u kojima gleda što i kako se radi i probleme koje imaju oni mi tu možemo biti vrlo zadovoljni. Što se tiče projekata i nadzora tu je spomenuta gospođa Jakšić, ona je nadzor u jednom dijelu projekata kad na javnoj nabavi da najpovoljniju ponudu, navodi da može reći da nadzori u gradu rade jako dobro i odgovorno svoj posao, pogotovo dotična tvrtka, da su angažirani i da vrlo često problemi nastaju upravo tada kada se nastoji u okviru zacrtanih projekata ići na ruku građanima i zadovoljiti mnoštvo dodatnih zahtjeva koji se pojavljuju na gradilištima kada se upravo u toj promjeni projekta da bi se neke stvari na terenu koje se pokazuju potrebitima, a iniciraju ih sami građani da bi se one izvršile i napravile vrlo često dolazi do situacija koje onda reproduciraju nezadovoljstva i slično, a opet tvrdi da su naša gradilišta dobra i da uz probleme koje imaju naše tvrtke općenito sa rokovima izvršenja, sa radnom snagom, sa ljudima kojima raspolažu i svim problemima koje se u državi općenito pojavljuju mi još to dobro i guramo. Što se tiče pitanja RVS-a i kanalizacijskog sustava, oni koji prate znaju da je započeo proces javne nabave za izvođača za kanalizacijski sustav u Ivanić-Gradu, da je u tijeku javno savjetovanje te to daje garanciju da će iduće godine, nada se, započeti radovi na izgradnji kanalizacijske mreže u gradu. Jedan od tih dijelova grada, a ima ih dosta, koji će tada biti obuhvaćen cijelim projektom je i stari grad gdje se išlo intervencijom u preprojektiranje jer u prvotnoj izradi tog projekta uopće stari grad nije bio obuhvaćen što nije bilo jasno zašto se to desilo pa se išlo u preprojektiranje i uspjeli smo stari grad ubaciti u taj projekt, radi se o velikoj količini europskih novaca s kojima će se to financirati, i problem je priključaka na vodovodnoj mreži koji su sada krenuli nešto intenzivnije, radi se o tri, odnosno četiri izvođača koji imaju zadatak da u toj dinamici izvrše priključivanje svih onih koji su zatražili besplatni priključak jer ga do sada nisu imali obuhvaćeni će biti time. Dinamiku i sve to, navodi da stoji na raspolaganju, da ukoliko treba da se stavi kao točka na narednu sjednicu Gradskog vijeća i da dođu odgovorni ljudi iz samog projekta i da u detalje još obavijeste o svemu. Što se tiče Zelenjaka navodi da svaki dan prošeće Zelenjakom, misli da je Zelenjak postao pluća grada u smislu prvenstveno boravka ljudi, djece, živosti i svega onog što se tamo dešava i način upravljanja Zelenjakom je do sada bio takav da je jedan dio nadležnosti imao Komunalni centar, jedan dio sportske udruge, jedan dio sam gospodin Mužina kroz Zajednicu sportskih udruga. To će se promijeniti sa 01.01.2022. u rebalansu u fazi je izrada plana upravljanja Sportskim parkom Zelenjak gdje bi kompletan Sportski park Zelenjak imao samo jednog gazdu, jednog šefa za sve i tada više neće biti preklapanja ovlasti, nadležnosti i odgovornosti nego će biti jedna služba koja će brinuti o Zelenjaku. Slaže se da do tada treba zaključavati kako se ne bi moglo i sa automobilima prolaziti, postoji video nadzor, navodi da kada pregledavaju ponekad nađu počinitelja ponekad ne, voljeli bi da i policajci malo više gledaju, oni imaju 24- satni nadzor nad kamerama i vide svaku kameru, da malo više gledaju i da reagiraju unaprijed kada vide da se okupi neka grupa negdje da malo izađu i to je plod razgovora sa Policijskom postajom tako da manje-više će to biti pod kontrolom. Da ima nekih propusta i sada sigurno je da ima i nastojimo ih rješavati pa i to prihvaća, ali u načelu misli da svi skupa možemo biti ponosni na Sportski park.

Gđa. Mirna Češković – Brežane zanima kada je planiran završetak radova na proširenju mosta u Posavskim Bregima. Radovi su trebali započeti početkom ožujka, a planirani završetak svih radova je bio šezdeset dana. Radovi su započeli početkom lipnja i od tada je već prošlo šezdeset dana, znači da je sve odavno trebalo biti gotovo, a radovi jako sporo napreduju i kraj se ne nazire. Slijedeće pitanje veže se na pitanje sa prošle sjednice, vezano uz pješački prijelaz u Majdekovoj ulici kod kućnog broja 55, pitanje je zašto nije upušten rubnik u skladu sa Pravilnikom o pristupačnosti objektu za osobe sa invaliditetom?

Gradonačelnik – što se tiče mosta djelomično bi se složio s vijećnicom, navodi da od kad je gradonačelnik priča se o tom mostu, znači radovi su trebali biti započeti još prije deset godina, možda i više. Dobro je da su započeli, dobro je da se rade, investitor su Županijske ceste, izvođač je tvrtka iz Rugvice ili Dugog Sela. Osobno je razgovarao sa direktorom ŽUC-a prije dva dana i upitao šta se dešava s mostom i rekao je da treba proći određeno vrijeme da se stabiliziraju postojeći stupovi i da planira da će biti asfaltiranje mosta u roku od 28 dana. Nada se da će tako i biti i volio bi da se taj ostatak napravi sa tim dijelom koji će omogućiti prolaz pješaka i biciklista i dovesti do sigurnosti prometa, a i omogućiti će Gradu da kroz izgradnju biciklističkih staza i ostalih puteva sada puno sigurnije spoji taj dio prema Posavskim Bregima uz projekt državnih cesta koji obuhvaća također izgradnju pješačkog prolaza preko nadvožnjaka koji ide preko autoceste dobili bismo onda jednu potpuno sigurnu situaciju do Posavskih Brega i dalje prema Dubrovčaku i za pješake i za bicikliste. Što se tiče Majdekove 55 upustiti će se rubnjaci ako nisu upušteni, navodi da od strane drugih gradova dobiva pohvale što se tiče upuštenih rubnjaka i da smo jedan od rijetkih gradova koji ima toliko upuštenih rubnjaka i tu prvenstveno zahvaljuje udrugama Mali princ i ostalim koje brinu o djeci sa posebnim potrebama i njihovim inicijativama i podržava svaku takvu potrebu pa će se napraviti i to.

Gđa. Maja Krnjević - navodi da slušajući komunalnog redara ne zna kako u osam satnom radnom vremenu stiže napravit sve što je spomenuo i da joj je sada jasno zašto se ponekad ne javi na telefon ili ne odgovori na e-mail, no ono što bi pitala vezano je za parkiranje na zelenim površinama jer tu je problem u Ivanić-Gradu koji nije rješiv, policija ne izlazi jer to nije u njihovoj nadležnosti, u popodnevnim i večernjim satima vrlo često se na zelenim površinama nalaze parkirani automobili, te što će poduzeti, ako treba još nekog, neka se proba organizirati tako da se i to riješi. Zanima je tko na osnovu čega daje nalog za rušenje zelene infrastrukture odnosno drveća u gradu, jer dok veliki dio Europe i europski gradovi na veliko su prionuli rješenjima utemeljenima na prirodi koja su troškovno učinkovitija i dugoročno za rješavanje općenito društvenih izazova kao što su klimatske promjene, sigurnost vode, hrane, ljudsko zdravlje, gdje smo mi tu? Desilo se da je nedavno ispiljen kesten u savskoj ulici koji je pedeset godina star i koji zapravo nikom nije smetao. Inženjer šumarstva koji ga je pogledao rekao je da je totalno zdrav, da nije bilo razloga da se ruši. Zanima je tko je dao nalog, odnosno na osnovu čega je izdan nalog Komunalnom centru da to napravi. Isto tako je srušen jedan bor koji je, koliko je nama prema dostupnim informacijama i pravu na informacije znano, izdan je nalog da se ispile samo grane koje trebaju no na kraju je ispiljen cijeli bor. Nije jasno zašto se to radi dok u maniri nekih dobrih gospodara gradovi se mogu podičiti da problem vrućina, poplava, oluja, suša, tuče i ekstremno hladnih dana rješavaju uvođenjem zelenih krovova, zelenih zidova, vertikalnih šuma, urbanih vrtova, a mi pilimo pedesetogodišnja stabla. To je pitanje građana na koje moli da se svakako odgovori. Slijedeće pitanje su neuređena dvorišta. U samom centru grada, tu je gospodin Brezovečki spomenuo Basaričekovu ulicu, imate dvorište koje cijelo ljeto nije pokošeno. Ne zna zašto se ne pošalje interventno obzirom da nema povratne informacije da je vlasnik odreagirao zašto Grad nije jednostavno to uredio i poslao na naplatu vlasniku. Četvrto pitanje su psi lutalice koje po Ivaniću možete vidjeti u svim dijelovima grada, isto kao što možete vidjeti bez obzira na komunalnu uredbu da se psi moraju voditi na povodcu da se ne vode. Nedavno smo imali slučaj u parku u Ivaniću u centru grada gdje je pas koji je bio pušten s povodca skočio na našu sugrađanku koja je šetala psa uredno na povodcu i to je nedozvoljivo i to jednostavno treba riješiti. Komunalni redar je rekao da ima 105 upravnih postupaka vezano uz održavanje dvorišta. Ne zna koliko dugo se čeka s tim?. Ivanić je i područje gdje ima ambrozije. Što se radi na uklanjanju ambrozije i u kom smislu to ide dalje? Činjenica je isto i interesira, kao i građane Ivanića, zbog čega se na neke odluke o izvršenju čeka dugo, a neke su prioritetne i rješive su odmah? U centru grada praktički imamo otvorenu klesarsku radionicu u Savskoj ulici koja spada u centar gdje prolaznici kad prolaze udišu prašinu od brušenja, ispred njih je ispiljeno drvo, to zaista nema smisla. Ivanić ima jednu građansku tradiciju i stanovnici grada Ivanić-Grada tu građansku tradiciju, ponašanje i sve ono što je vezano uz to njeguju neće reći stoljećima, sada smo 927 godina star grad, ne možemo dozvoliti da se urbanistički dijelovi jednostavno devastiraju i da postajemo nešto što nismo. To je samo jedan detalj u moru onoga što građani prijavljuju. Navodi da je član MO-a Centar, od kada su konstituirani imali su tri sastanka, konstituirajući i još dva. Predložili su još prije godinu i pola zaključak je bio da se pošumi park koji je devastiran 1997. godine prilikom oluje. Šećući onuda vidi da su neka drveća posađena no ništa značajno, a misli da treba skrenuti pažnju da ta naša arhitektura datira iz 1775. godine koju je projektirao Durhanek uz metorstvo predstojnika Zagrebačkog botaničkog vrta g. Heunza. 1997 je devastiran i što je danas učinjeno po pitanju obnove sa stručnog aspekta?

Predsjednik gradskog vijeća – postavljeno je pet vijećničkih pitanja, ostala predlaže da vijećnica sačuva za slijedeću sjednicu .

Gradonačelnik – što se tiče parkiranih automobila navodi da imamo problem parkiranja u gradu, radi se na tome, u izradi je studija i vrlo vjerojatno će se uvesti naplata parkiranja u užem centru grada, a i neke će se promijeniti odluke koje će omogućiti komunalnom redaru da ne mora aktivirati policiju nego da može sam pisati prekršajne naloge na licu mjesta. Oko rušenja drveća, naloga, bora i neuređenih dvorišta to će komunalni redar, može i pse lutalice, navodi da on može jedino reći da zna da smo mi do sada zasadili čak više od petstotinjak drveća u gradu u zadnje vrijeme i da se upravo trudimo zadržati zelenilo grada, da Zelena akcija i svi relevantni čimbenici kažu da je Ivanić-Grad jedan od najzelenijih gradova i da nemaju praktički što se toga tiče puno kod nas što niti raditi. Aktivno se Grad učlanio i uključio i u sve akcije pa tako i u Akciju „Zasadi drvo ne budi panj“ redovito se sade drveća. Oko rušenja navedenih pojedinih drveća će komunalni redar. Navodi da za pse lutalice zna da postoji problem, ima ih nekoliko u gradu, neki manje neki više opasni, ali također zna da i to komunalna služba nastoji riješiti pa će komunalni redar i po tom pitanju odgovoriti.

g. Tomislav Abramović – parkiranje na zelenim površinama, navodi a je spomenuo i u Izvješću, 51 obavezni prekršajni nalog je ispisan, deset ih je još u pripremi, a najvećim dijelom odnosi se na parkiranja, najvećim dijelom je na nogostupu ali i na zelenim površinama. Ukoliko je to u popodnevnim ili večernjim satima navodi da nije 100 % tamo iako izlazi i popodne i navečer, znači nije osamsatno radno vrijeme, nekad je to i u popodnevnim i večernjim satima jer tako strankama paše. Kada se utvrdi prekršaj evidentira se i kažnjava se u najkraćem roku. Provjeriti će se. Primijećeno je kod višestambenih zgrada da tu ima problema parkiranja na zelenim površinama, pa kada se krene kažnjavati onda su tu česti prigovori ma to, ali nastaviti će dalje ako bude potrebe. Kod Cvjećarnice Husarić uklanjano je stablo koje je trebalo biti uklonjeno prije par godina. Obzirom da je tamo jako nezgodan izlazak sa Ulice Krešimira IV na Savsku ulicu Policija je nekoliko puta tražila da se to ukloni. Sada je bila mogućnost obzirom da je trebalo i potrebne mehanizacije i onda je i to odrađeno. Najvažnije je reći da tamo gdje se ruši i sadi se. Tamo će se urediti ta zelena površina sa prigodnim manjim drvećem i to je u dogovoru i sa gradonačelnikom i sa Komunalnim centrom stalno se radi na obnovi tih stabala. Prije par godina obilazilo se sa stručnjacima za hortikulturu gdje su oni spominjali, drvo je zdravo i kod jačeg nevremena dogodilo se da je drvo palo i oštetilo automobil i prva destinacija na kraju i zahtjev za naknadu štete je bila prema Gradu. U svakom slučaju vodi se računa i o hortikulturi, ali vodimo računa i o sigurnosti, a ovdje je prije svega bila sigurnost prometa ugrožena. Policija je kontaktirala odmah i dostaviti će još niz lokacija raskršća gdje je sličan problem pa će se vidjeti kada dođe zahtjev šta je moguće odraditi, ali postavljeno je tako da tamo gdje se ruši tamo se i sadi. Što se tiče borova taj dio je problematičan sa više aspekata, tamo je bio problem kod građana jer kod nevremena granje pada, a s druge strane je željeznička pruga sa vodovima gdje je bio zahtjev odavno da se taj dio riješi. Neuređena dvorišta 105 je upravnih postupaka i još je u planu. Sve što je utvrđeno problematično rješava se. Trenutno ne zna u starom gradu koja je to lokacija. Rok izdavanja je sedam do petnaest dana ako je neka velika parcela. Negdje je postupak vrlo jednostavan, u tih petnaest dana stranka dobije rješenje, postupi i postupak je završen. Međutim ima situacija gdje vlasnik je u Njemačkoj, Austriji, Americi pa čak i adresa koja je navedena vraća se pošta i ako nitko ne primi rješenje onda je problem. Sa pravnom službom se radilo na rješavanju tih problema dostave rješenja nedostupnim građanima pa vjeruje da će i ove parcele gdje je problem sa dostavom rješavati ali u svakom slučaju upravni postupak kad vlasnik primi rješenje tek onda počinju teći rokovi i tek onda je moguće provođenje svih onih radnji koje su dozvoljene. Vezano na pse lutalice redovan je kontakt sa azilom, sve prijave koje dolaze u Grad, a tiču se pojave pasa lutalica, u radno vremenu ili van njega, ali često puta kada se očitava čip ti psi imaju vlasnika i ide prekršajna prijava, a sve što nema vlasnika je naša obaveza i mi ga zbrinjavamo. Ambrozija je isti postupak kao i kod neuređene parcele jedino je u ovom slučaju rok tri dana od zaprimanja rješenja. To se radi o urbanom djelu, a tamo gdje je poljoprivredno zemljište ono je u nadležnosti poljoprivredne inspekcije.

g. Mario Mikulić – navodi da je Komunalni centar trgovačko društvo upravo osnovano u svrhu obavljanja djelatnosti po nalogu komunalnog redarstva Grada Ivanić Grada i tako se pristupilo uklanjanju drveta kestena na križanju Ulice kralja Krešimira i Savske ulice. Iznosi privatno mišljenje te navodi da je veliki promjer drveta, staro drvo, moguće da je zdravo, ali u stalnom kontaktu sa Policijskom postajom to se napravilo, ali se našlo kompromisno rješenje, misli da će i vijećnicu zadovoljiti, na mjestu tog drveta koje je bilo većeg promjera i ugrožavalo sigurnost u smislu preglednosti križanja, posadilo bi se mlado drvo možda nešto dalje izmaknuto kako ne bi bilo u tom vidokrugu. Posađeno je jako puno drveća u zadnjih osam godina, veliki broj devastacija je po gradu. U Akciji „Ne budi panj posadi drvo“ posađeno je oko 120 sadnica, u drugoj oko 60 ili 70, upozoreni su gdje saditi hortikulturu, odnosno ta drveća radi podzemnih vodova i ostalih infrastruktura tako da zasaditi drvo nekada negdje i nije najsretnije rješenje samim time što radi ugrozu u prometu. Svjedoci smo drveta platane na križanju Ulice kralja Tomislava i Savske gdje je to veliko lišće teško razgradivo, ne može se baš pokupiti svaki dan i to traje najčešće mjesec do mjesec i pol, tu je vrlo klizak teren, Policija upozorava, asfalt zadržava vlagu od sjene na tom križanju, korijenje je podiglo nogostupe i probija Savsku cestu i donijeta je zajednička odluka sa komunalnim redarstvom da se porežu te grane, napravljeno je to uz prisutnost struke, vidjelo se da se platana zazelenila i pustila lišće. Trude se naći neku ravnotežu zajedničkom komunikacijom. Navodi da je nakon odrađenog tog posla dobio nekoliko poruka od kojih dvije izrazito pogrdne da nije grad samo zgrada i asfalt nego da je to drveće, navodi da zna jako dobro jer ovdje živi 44 godine, odrastao je na Zelenjaku i trude se tu baštinu zelenu sačuvati. Još je jedno problematično drvo platana kod DM-a u centru grada gdje također ruši infrastrukturu, zadire u temelje objekata i ulazi u kanalizaciju. Tu je napravljen isti postupak i isto je bilo pogrdnih povika od pojedinih građana, poslije su promijenili mišljenje jer su vidjeli da se vodi briga, angažira struka i sada je sve u redu. Još su dva bora na Trgu Vladimira Nazora i Savske kod ljekarne gdje se također visinu borova reguliralo, porezani su za 1,5 do 2 metra jer je kod nevremena prijetila opasnost od rušenja. Navodi da je dobio veći broj poziva kod zgrade kod Dubrovačke, Kralja Tomislava i Omladinske da je zasađen veliki broj borova, sada ih je negdje tridesetak, oni su previše izrasli i građani su počeli slati zamolbe da se uklone i da se posade manja drveća koja će biti manje opasna. Što se tiče obnove Parka navodi da su postupili prije četiri, pet godina po jednom projektnom rješenju, misli da se projektant bavio hortikulturnim uređenjem Parka po tom rješenju gospodina Kiša posađen je Park sa trideset i nešto sadnica, koliko ih je uspjelo, misli da ih se pet, šest posušilo, ali rečeno je da ta vrsta tla, negdje kisela negdje lužnata, neće podržavati sve te biljne vrste koje su tamo posađene i upravo se to i dogodilo. Ponovno je posađeno sa lipama na dijelu prema Gradskoj upravi, sa stražnje strane prema Župnom dvoru, one su se primile. Posađeno je nešto kestenja, judino drvo, bor, čempresi, nekoliko vrsta crnogoričnog drveća, ali je potrebno vrijeme da naraste. Slijedeće godine je dogovoreno sa komunalnim redarstvom da se napravi još jedna revizija Parka da se vidi opet šta je napravljeno šta nije tako da će je još dodatno u 2022. planirano podsađivanje.

g. Renato Mikac – navodi da su na njegovo prvo pitanje i gradonačelnik i komunalni redar već odgovorili međutim postavlja pitanje vezano za Naftaplinsku gdje je stalo, gdje je problem, mjesec i pol nema radova. 28.07. je u Grad dostavljen prigovor sa potpisima stanara i tražen je pismeni odgovor i do danas nije dobiven. Drugo pitanje je ulice Stjepana Škrinjara i Ivana Šveara, ima od par stanara pritužbe sada kako je to vrlo prometna ulica da li se može postaviti ležeće policajce. Treće pitanje, u Šarampovu Naftaška ulica jedina je koja nema javnu rasvjetu i kada je u planu tamo postavljanje javne rasvjete? Pitanje koje je kolegica Maja postavila vezano za mjesne odbore, koja funkcija je tih mjesnih odbora jer neki praktički može se reći da uopće ne rade, ovom prilikom mogu pohvaliti MO Šarampov Gornji gdje je kolega Brezovečki koji pohvalno radi na svim mogućim pomaganjima od košnje trave i ostalog. Zadnje pitanje je tko je u Gradu zadužen za vjerodostojnost podataka na stranici Grada? Još uvijek nisu ažurirani podaci, još uvijek su imena starih vijećnika, nisu unijeta nova, moli objašnjenje.

Gradonačelnik – Što se tiče Naftaplinske ona je završena 99%, još je nešto malo ostalo za završiti. Načelni problem je već natuknut, u prvotnom projektu je bilo predviđeno da se sanira postojeća prometnica međutim na dodatnu inicijativu stanara izašlo se u susret korisnicima te ulice, proširio se projekt, krenulo se u neke dodatne zahtjeve, pogotovo na odvodnji kojih nije bilo u prvotnom projektu, radi toga se malo kasnilo sa radovima jer je trebalo provesti nabavu i sve ostalo ažurirati i misli da je ono što je ljudima obećano i napravljeno, puno više od prvotno planiranog. Ulica je odlično izvedena. Zna za angažman vijećnika Mikca i oko skupljanja potpisa i oko svih stvari vezano za tu Ulicu, ne zna da li je dobio odgovor ili nije, uglavnom nadzor nad radovima je svakako trebao to dostaviti ako nije, provjeriti će da li je ili nije, trebao je čak i kontaktirati osobno. Može samo reći da ljudi mogu biti vrlo zadovoljni u tom dijelu, da su im se isfinancirale određene stvari koje nisu bile predviđene projektom, da su se i određene šahte odradile i stvari ljudima koje prvotno uopće nije trebalo biti napravljeno i da je ovdje Grad baš pokazao da ide na ruku svojim građanima i da zna udovoljiti svim željama koliko je u njihovoj mogućnosti. Provjeriti će da li ili zašto je zapeo taj dopis u pisanom obliku i dobit će ga sigurno sa svim osvrtom na to, navodi da nije do njega ali ispričava se ako nije do sada bilo tako pošto zna da je na kolegiju gradonačelnika donesena odluka upravo o tome da se pismeno odgovori i to stručno prvenstveno od strane nadzora koji je stručno tijelo na samom gradilištu. Škrinjarova i Šiftarova slaže se da ima dijelova gdje je dosta ubrzan promet, pokušalo se na jednom dijelu sanirati sa trakicama koje bi trebale usporavati promet, na žalost tu se određeni dio ljudi bunio protiv toga da se stvara buka, u svakom slučaju dati će izraditi prometnu studiju za tu ulicu da se vidi da li je moguće staviti i ležeće policajce u nekakvom obimu da usporavaju promet, a da ne utječu značajnije na sama vozila. Što se tiče proširenja javne rasvjete navodi da ne zna za to, možda komunalni redar zna pa može odgovoriti, ali redovito se svake godine obnavlja dio javne rasvjete, proširuje se i to je konstantna aktivnost tako da je vjerojatno i ta ulica u nekom planu. Mjesni odbori, i sam vijećnik je rekao i pohvalio one koji rade dobro, treba pokuditi one koji ne rade i još jednom apelirati na osobe izabrane na te funkcije da obavljaju svoje dužnosti. Naravno da u svim mjesnim odborima postoje ljudi koji su različitih političkih opcija, ali u konačnici to je potpuno nebitno nakon izbora jer svi rade za svoje selo, za svoje mjesto zajedno i potaknut ćemo ih na to. U Gradu svake godine dobijemo od predsjednika MO-a njihove zahtjeve za godinu koja je ispred njih, dolaze određeni njihovi prohtjevi temeljem kojih se radi proračun i proračunske projekcije i sada će proračun biti do 15.10. što je zakonska obaveza, prijedlog proračuna će biti već poslan i oni sami do tog roka trebaju poslati nekakve svoje zahtjeve, pa se nada da će to tako i biti. Navodi da ne zna koja je to godina mandata i koliko je još ostalo za izbore za MO-e ali misli da ističe na godinu pa će se na godinu birati ponovno mjesne odbore pa će se mijenjati one ljude koji ne rade dobro i imati ćemo priliku svi zajedno birati nove. Za vjerodostojnost podataka navodi da stvarno ne zna, provjeriti će, postoje službe

Predsjednik gradskog vijeća – ažurirano je sve, samo nije zadnja promjena činjenica smrti potpredsjednika

Gradonačelnik – navodi da ne zna o čemu se radi, ukoliko ima nešto konkretno može se i pisano odgovoriti.

g. Mladen Prelec - u zadnje vrijeme na autocesti se često dešavaju prometne nesreće i ljudi koriste izlaz Križ i prolazak kroz Deanovec. U Deanovcu nastaju nesnosne gužve, problem je brzine, a osim toga prolaze šleperi koji uništavaju cestu. Da li je moguće da se reagira prema MUP-u da pošalje, naročito vikendom i to i kada nisu prometne nesreće, odnosno da li je moguće da policija izađe i reagira. Navodi da su psi lutalice 250 metara od kuće komunalnog redara kod spomenika Josipa Badalića svaku večer i svako jutro je pet do šest pasa. Moli da se to riješi jer tamo se igraju djeca, ljudi prolaze na stanicu, na posao, s posla i psi napadaju. Zatim, ludi pitaju, u ruralnom djelu grada još uvijek nije jasno poskupljenje Ivakopa. U ruralnom dijelu grada to iznosi 98%. Računi prije poskupljenja su bili 40,42 kn sa dva odvoza mjesečno, a sada iznose 78,00 sa dva odvoza mjesečno. To je 98% poskupljenje i nije 15%, možda je to u gradu. Traži objašnjenje gdje je nastala tako velika razlika s obzirom da po izvješću Ivakopa Ivakop je prošle godine završio u plusu 26.000,00 kn. Znači da nije bilo potrebe za poskupljenjem od 98 % bez obzira što je kupljen novi kamion koji ne očitava kante kako treba. Naime ljudi se žale, imali su u kolovozu, slučajno su bila tri odvoza, čovjek je iznio smeće jednom ali na računu su tri odvoza. Drugi je iznio smeće dva puta na računu je nula odvoza. Znači nisu svi oštećeni, neki su nagrađeni, ali očito taj čitač treba provjeriti, ne očitava dobro. Slijedeće pitanje, navodi da svi vole kada se zapošljava. Međutim farma Lukač novi dio rađen navodno po svim europskim standardima, ali misli da nitko ne bi u zadnjih mjesec dana htio biti stanovnik niti Deanovca, Šarampova, ni Graberja jer smrad koji se svaki dan širi je nesnosan. Da li netko izlazi van provjeriti što se dešava? Navodno se đubar izvozi s farme, ali ako se izvozi valjda postoje nekakve norme da svi stanovnici ne trpe. Iste pritužbe dolaze i za farmu Širjan., taj smrad se širi i ovdje u centru grada. Netko bi trebao provjeriti kako i zašto. Zašto ove godine nije obilježen mobilty week od 16. do 22. rujna ove godine i koliko je ukupno investirano u studije i strategije razvoja grada posebno razvoja gospodarstva, koji je bio cilj i šta je ostvareno.

Gradonačelnik – što se tiče prometa u Deanovcu navodi da je toga i sam svjestan i na toj cesti je ogromna gužva. Navodi da je kontaktirao s gospodinom Grgićem i pokušat će nešto napraviti da patrola usmjerava barem promet na onu cestu gore koja je primjerena, misli da je na ovoj i ograničenje na 5 tona i da kamioni ne bi ni smjeli prolaziti tom cestom tako da će tu vjerojatno i policija moći reagirati. Što se tiče križanja Josipa Badalića i pasa lutalica navodi da je mogao odmah kontaktirati g. Abramovića, susjedi su, a nije trebalo čekati Gradsko vijeće. Poskupljenje Ivakopa, tu je direktorica i vjerojatno će moći odgovoriti. Obzirom da je bio jedno vrijeme involuiran u problematiku otpada još u vrijeme određivanja Županijskog centra i tih situacija navodi da je situacija takva kakva je i neće biti bolja već samo lošija sa vremenom koje ide i odvoz smeća će u budućnosti biti još skuplji. U godinama koje dolaze može se očekivati značajna poskupljenja. Imamo naše odlagalište koje se puni, još jedno dvije godine imamo kapaciteta, što se više odvaja to će duže trajati odlagalište, i nakon toga i u tom sektoru više ne možemo računati na naše kapacitete i morat će se voziti po sadašnjim planovima u Veliku Goricu, ali ne zna da li će to biti Velika Gorica, ne zna kada će biti nova energana u Zagrebu, kada će biti nova toplana, ovako kako je sada sigurno biti neće i troškovi će biti veći. Jasno mu je i sada da je to spomenuto poskupljenje značajno, ali je naprosto ta budućnost takva i ukoliko gledamo koliko je cijena sanacije odnosno odvoza otpada u europskim zemljama onda je to negdje gdje ćemo i mi biti u nekom vremenskom periodu zajedno sa njima, a ona nije mala. Što se tiče farme Lukač i Širjan, Lukač je da sada jedna nova tema, Širjan je već stara tema. Grad uvijek reagira, šalje inspekcije, inspekcijske nadzore, sve u nadležnosti s time da u određenom dijelu godine, a to je dva puta godišnje u nekom vremenskom periodu oni imaju pravo izvoziti gnoj na polja, zaoravati ga i u tom momentu je neminovno da se dio toga osjeti, to nije opasno, ali je vrlo neugodno za sve. Ono što je bitno je da to bude samo tada kada je Zakonom dozvoljeno, protiv toga ne možemo ništa, i da sa njima se pokušava riješiti i da se gledaju vremenske prognoze, kakve su ruže vjetrova i kada je najbolje da se to radi i na tome se radi, a izvan tog perioda ukoliko se izvaža bilo što redovito komunalni redar aktivira inspekcijske nadzore i radimo sve što je u našoj moći. Tako da i ovaj put koliko zna, misli da je i osobno nešto potpisao, neki dopis koji je išao prije nekoliko dana. Za aktivni tjedan navodi da zna da smo ga obilježavali u vrtiću, da su ga vrtićka djeca obilježila, na razini Grada vjerojatno, ne zna tko je to do sada, vjerojatno netko od udruga, Grad sam se nije aktivno nikada u to uključivao. Navodi da ne zna, ponekad ne zna da li je to vezano uz Crveni križ, uz njihove one biciklijade jer je to bilo u tom terminu, ali zna da vrtić i naša djeca su to obilježila.

Gđa. Sanja Radošević – Ivakop je prikazao dobit na 31.12.2020. godine, ali ako se dobro čita financijske izvještaje i bilješke onda je vidljivo da je u biti ta dobit najvećim dijelom ostvarena od prodaje nekretnine kako bi ti financijski izvještaji izgledali ovako kako izgledaju jer i kroz ova vijeća i komunikaciju sa i građanima i medijima već dvije godine govorimo o situaciji enormnih porasta troškova, pogotovo oporabe otpada kojeg se prikuplja, dok s jedne strane da bi zadovoljili zakonske propise i uskladili poslovanje sa zakonom i izbjegli bilo kakve kazne i imali pozitivne inspekcijske zapisnike moramo raditi kako zakon traži. Da bi to sve radili obzirom da u RH ne postoji burza otpada došlo se do toga, ne samo kod nas lokalno, problematika je i u RH i šire u cijelom svijetu problem zbrinjavanja otpadne plastike i ti troškovi su najveći. To je prije par godina, obzirom da ste novi vijećnik možda niste slušali i pratili izlaganja, da je problem plastike prije par godina bio da je cijena bila 150,00 kn za tonu da netko preuzme tu plastiku, a cijena je dosegla iznos od 1.500,00 kn po toni, a za cijelo to vrijeme, da ne govori o rastu troškova, gorivu, održavanje vozila, rast minimalne plaće svake godine, došlo je do toga da je kompletna cijela ta priča utjecala da troškovi rastu, a prihodi ne mogu rasti usporedo s tim troškovima jer se cijena nije mijenjala od 12. mjeseca 2013. godine. Svih tih sedam godina pokušavalo se i je se srezalo sve moguće troškove koliko se moglo da se može normalno poslovati, ali ovi troškovi koji su stalno prisutni u zadnjih dvije, tri, četiri godine jednostavno s druge strane nema protustavke da se pokrije te troškove sa prihodima obzirom da je cijena stalno bila ista. To se najavljivalo cijelo vrijeme obzirom da se znalo i zbog drugih nekih stvari jer se trebalo uskladiti i odluke i cjenike s područja sve tri jedinice lokalne samouprave, dok se uskladilo sve moguće odluke i cjenike i sve tri jedinice lokalne samouprave došlo je do toga da umjesto da se podiglo cijenu prije dvije godine podignuta je sada 01.07. Najveći problem koji se tu pojavio je bio tu tim naseljima gdje je odvoz miješanog komunalnog otpada išao dva puta mjesečno. S jedne strane je već u momentu kada je cjenik iz 2013. bio u primjeni i ta cijena nije bila, reklo bi se na neki način, tržišna i sada su ti korisnici najviše osjetili taj udar u odnosu možda na nekakva gradska naselja. Da bi to izbjegli, a obzirom da se moramo uskladiti i napraviti novi raspored odvoza otpada obzirom da do nove godine će svi korisnici dobiti na kućne pragove nove kante umjesto vrećica s 01.01.2022. godine ćemo i prigradska naselja i svaki tjedan voziti miješani komunalni otpad i sa tih kućnih pragova tako da će svaki korisnik imati kompletno uslugu, svi će biti jedinstveni, neće biti izuzetaka. Može reći da obzirom da putem čipova ljudi mogu i sami regulirati koliko puta će kantu dati na odvoz i tu se referira na dio priče da je nekima čip odreagirao nekima nije, obzirom da je u primjeni od 01.07. negdje se događaju možda takve situacije da možda radnik dobro ne približi kantu ili se sustav ne očita, toga je sada sve manje i manje i ti korisnici koji imaju nekakvih problema nazovu na telefon i takve stvari se dogovore, izreguliraju i reagira se u istom danu da se neka situacija popravi, vidi, to je sada takav program i softver koji mora biti povezan i gdje jednostavno ništa nije idealno. Znači nešto što je novo i što je krenulo od 01.07. ne može preko noći funkcionirati u idealnim uvjetima, ali se trudimo da svaku nepravilnost ispravimo. Uz povećanje cijene ljudi se najviše referiraju i izražavaju svoje nezadovoljstvo na vrećice plave i žute i vjeruje da obzirom je sada već pri kraju, općine i grad su nositelji projekta nabave komunalnih spremnika za građanstva, oni su uskladišteni na parkingu od Razvojne agencije, i nada se da će ih podijeliti do kraja godine tako da će svako domaćinstvo uz zelenu imati i plavu i žutu i stambene zgrade koje već imaju smeđe kantice za bio otpad da građani u obiteljskim kućanstvima imaju kompostere ili isto tako smeđe kantice oni koji će izraziti tu želju.

Predsjednik Gradskog vijeća – obzirom da su svima u materijalu uz saziv sjednice dostavljena Izvješća za svako izvješće nakon otvaranja rasprave vijećnici mogu postavljati pitanja.

**2. TOČKA**

Gđa. Maja Krnjević – navodi da je pitanje postavila i na Odboru ali obzirom da je to interes građana molila bi odgovor na pitanje koliko je sredstava ako je i za što, a koliko nije i zašto nije povučeno iz europskih fondova vezano konkretno uz projekte i da li ste išta mogli povući?

Gđa. Senka Kušar Bisić – što se tiče europskih fondova radi se uvijek o velikim stvarima i o nekakvim velikim projektima. Konkretno, imali smo razgovore i razmišljanja vezano za europske fondove, konkretno načeta je tema bibliobusa i shvatili da je to preveliki zalogaj jer tim više bibliobusi su tema kojom se bave najčešće na razini Županije. U pitanju su velika sredstva koje se dobe od europskih fondova, ali isto tako velika sredstva se zahtijevaju i od strane Grada, od strane osnivača. Naš Grad to nije u mogućnosti popratiti i bilo koji grad bi to teško popratio jer osim sredstava koji se dobe za bibliobus oni prate projekt još nekoliko godina i nije stvar u tome da se samo dobije bibliobus, treba osigurati kadar, nabavu građe, sve ono što prati jedan takav projekt, tako da za sada ništa što ne znači da ne pratimo bilo kakve natječaje i ako nešto bude zanimljivo i ako procijenimo da smo u mogućnosti i s naše strane i u suradnji sa osnivačem nešto ostvariti dapače javit ćemo se kao što se javljamo i na natječaje Ministarstva kulture i nekih ostalih.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju**

**Gradske knjižnice Ivanić-Grad za 2020. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**3. TOČKA**

Rasprave o predmetnoj točci nije bilo.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju**

**Pučkog otvorenog učilišta Ivanić-Grad za 2020. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**4. TOČKA**

Rasprave o predmetnoj točci nije bilo.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojena

**Z A K LJ U Č A K**

**o prihvaćanju Financijskog izvješća i Izvješća o poslovanju**

**Muzeja Ivanić-Grada za 2020. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**5. TOČKA**

Rasprave o predmetnoj točci nije bilo.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju trgovačkog društva Obiteljski radio Ivanić d.o.o. za 2020. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**6. TOČKA**

Rasprave o predmetnoj točci nije bilo.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za usvojena

**Z A K LJ U Č A K**

**o prihvaćanju Financijskog izvješća i Izvješća o poslovanju trgovačkog društva Ivakop d.o.o. za 2020. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**7. TOČKA**

Rasprave o predmetnoj točci nije bilo.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju trgovačkog društva Komunalni centar Ivanić-Grad d.o.o. za 2020. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**8. TOČKA**

Rasprave o predmetnoj točci nije bilo.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako su sa 12 glasova za jednoglasno usvojen

**Z A K LJ U Č A K**

**o prihvaćanju Polugodišnjeg izvješća o radu Gradonačelnika Grada**

**Ivanić-Grada za razdoblje siječanj – lipanj 2021. godine,**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**9. TOČKA**

Rasprave o predmetnoj točci nije bilo.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako su sa 10 glasova za i 2 suzdržana glasa usvojen

**Polugodišnji izvještaj o izvršenju Proračuna Grada Ivanić-Grada za razdoblje siječanj – lipanj 2021. godine**

Akt prileže zapisniku i čini njegov sastavni dio.

Napomena: Akt je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**10. TOČKA**

Gradsko vijeće jednoglasno je sa 13 glasova za prihvatilo prijedlog predsjednika Gradskog vijeća da se održi objedinjena rasprava za sve podtočke predmetne točke.

g. Mladen Prelec – ne zna da li je greška ili možda ne razumije, kod izvora financiranja Javne vatrogasne postrojbe, rashodi za zaposlene 738.000,00 kn, ostali rashodi za zaposlene 185.000,00 kn, doprinosi na plaće 208.500,00 kn što je ukupno 1.131.000,00 kn. U zbroju ispada da je ukupan rashod 8.485.000,00 kn tako piše, ali kada uzmete olovku pa izračunate dobijete 6 milijuna sto i nešto tisuća kuna, Da li se radi o lapsusu jer koju god matematiku pokušam primijeniti ne pali.

Gđa. Tamara Mandić – JVP se financira iz tri izvora, iz gradskih, iz centraliziranih izvora države 3.300.000,00 kn od njih je i iz vlastitih izvora tako da bi ukupno moralo dati zbroj.

Gđa. Maja Krnjević – postavlja pitanje vezano uz energetsku obnovu zgrade Vatrogasne postrojbe gdje su smještene i prostorije političkih stranaka, da li u energetsku obnovu ulazi i uređenje prostora dolje. Malo je čudno, ali ne zna da li je to netko primijetio niti u jednom WC-u dolje nema struje, dakle uopće nije struja provedena pa da se po tom pitanju nešto napravi.

Predsjednik Gradskog vijeća – pogledati će se i poduzeti će se mjere.

**a)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako su sa 11 glasova za i 3 suzdržana glasa usvojene

**II. izmjene i dopune Proračuna Grada Ivanić-Grada za 2021. godinu**

**b)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako su sa 11 glasova za i 3 suzdržana glasa usvojene

**II. izmjene Plana razvojnih programa za 2021. godinu**

**c)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**I. izmjena Programa socijalnih potreba Grada Ivanić-Grada za 2021. godinu**

**d)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**I. izmjena i dopuna Programa javnih potreba u kulturi**

**na području Grada Ivanić-Grada u 2021. godini**

**e)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**I. izmjena i dopuna Programa javnih potreba u tehničkoj kulturi**

**Grada Ivanić-Grada za 2021. godinu**

**f)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**I. izmjena i dopuna Programa javnih potreba u provedbi programa**

**i projekata udruga civilnog društva Grada Ivanić-Grada u 2021. godini**

**g)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**I. izmjena i dopuna Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2021. godinu**

**h)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako su sa 11 glasova za i 3 suzdržana glasa usvojene

**II. izmjene i dopune Programa javnih potreba**

**u visokom obrazovanju Grada Ivanić-Grada za 2021. godinu**

**i)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako su sa 11 glasova za i 3 suzdržana glasa usvojene

**II. izmjene i dopune Programa javnih potreba u sportu na području Grada Ivanić-Grada za 2021. godinu**

**j)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**I. izmjena i dopuna Programa javnih potreba**

**u vatrogastvu i civilnoj zaštiti Grada Ivanić-Grada u 2021. godini**

**k)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako su sa 11 glasova za i 3 suzdržana glasa usvojene

**II. izmjena i dopuna**

**Programa građenja komunalne infrastrukture na području**

**Grada Ivanić-Grada za 2021. godinu**

**l)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako su sa 11 glasova za i 3 suzdržana glasa usvojene

**II. izmjene Programa održavanja komunalne infrastrukture za 2021. godinu**

**m)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**I. izmjena Odluke o izvršavanju**

**Proračuna Grada Ivanić-Grada za 2021. godinu**

Akti prileže zapisniku i čini njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima dostavljeni u materijalima za sjednicu Gradskog vijeća.

**11. TOČKA**

Gđa. Marina Šiprak – Temeljem Odluke o javnim priznanjima Grada proveden je postupak dodjele javnih priznanja Grada te je Odbor za nagrade Grada na svojoj 2. sjednici održanoj 15.09. ove godine donio Zaključak i utvrdio prijedlog Odluke o dodjeli javnih priznanja Grada Ivanić-Grada za 2021. godinu koja je dostavljena u materijalima uz saziv ove sjednice i kojim prijedlogom se predlaže da se u 2021. godini godišnje nagrade dodijele prof.dr.sc. Jasmini Havranek i Pauli Novina, a priznanja Goranu Maričiću, dr.med., pred., primarijus Marini Kovač, dr.med., pred., dr.sc. Slavici Janković, v.pred., Biciklističkom klubu „Ivanić“, Zoranu Ožetskom i Ani Gašparović.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o dodjeli javnih priznanja Grada Ivanić-Grada u 2021. godini**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**12. TOČKA**

Gđa. Marina Šiprak – prijedlogom Odluke o dopuni Odluke o raspolaganju nekretninama u vlasništvu Grada Ivanić-Grada predlaže se dopuna predmetne Odluke u skladu sa čl. 176. Zakona o prostornom uređenju kojom se propisuje obveza jedinica lokalne i područne (regionalne) samouprave da na zahtjev vlasnika zemljišta, odnosno građevine, odnosno investitora zgrade prodaju dio zemljišta ili zemljište u svom vlasništvu po tržišnoj cijeni, ali bez provedbe javnog natječaja što predstavlja iznimku od pravila propisanog Zakonom o vlasništvu. Usklađenje se provodi sa Zakonom o prostornom uređenju, a koji je usvojen, kako je navedeno u obrazloženju, nakon donošenja Odluke o raspolaganju nekretninama u vlasništvu Grada Ivanić-Grada koja je iz 2013. godine.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o dopuni Odluke o raspolaganju nekretninama u vlasništvu Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**13. TOČKA**

g. Milivoj Maršić - Svrha donošenja ove Odluke o suglasnosti jest prijava Grada Ivanić-Grada na natječaj za provedbu podmjere 7.4. u okviru koje se radi o poboljšanju i proširenju lokalnih temeljnih usluga za ruralno stanovništvo. Vrijednost samog projekta je 8.117.373,00 kn, intenzitet potpore je 90 %, a 10% posto je udio Grada u tim troškovima. Predmet samog projekta je izgradnja otvorene tržnice u Posavskim Bregima, na lokaciji gdje je trg, sa kompletno građevinskim zahvatom, znači kolni ulaz, pješački dio, plato i oprema nužna za tržnicu. Svrha provedbe projekta je poboljšati uvjete za prodaju poljoprivrednih proizvoda lokalnim poljoprivrednicima, poljoprivrednim proizvođačima te na taj način potaknuti razvoj i povećanje proizvodnje poljoprivrednih proizvoda prvenstveno u sektoru voćarstva, te povrtlarstva, te povećati kvalitetu života i doprinijeti ravnomjernom regionalnom razvoju i ostanku stanovništva u ruralnim sredinama.

Gđa. Maja Krnjević – navodi da su razumjeli što je otvorena tržnica i da im je to potpuno jasno, no obzirom da rijetko ima priliku postaviti pitanje gospodinu Maršiću, osam godina je prošlo, već devetu godinu je u mandatu Pročelnika ureda za gospodarstvo, znaju da je napravljeno nekoliko strategija razvoja gospodarstva u Ivanić-Gradu i između ostalog tiče se ovog pitanja Posavskih Brega i tako dalje. Zanima je što je po tim strategijama napravljeno, odnosno koliko je novih radnih mjesta otvoreno, da li zna i da li se uopće prati podatak koja je prosječna plaća zaposlenih na području Grada Ivanić-Grada i što se dalje planira?

Predsjednik Gradskog vijeća – navodi da bi možda bilo dobro uz usmeno izlaganje g Maršića da se dostavi i pisani odgovor radi točnosti podataka.

g. Milivoj Maršić – navodi da je to htio i reći jer to je dosta široko, složeno pitanje tako da će pismeno odgovoriti, a i mogu se na drugoj sjednici ti podaci dati jer on ih nema sve u glavi, a što se tiče Strategije ona je napravljena i za prethodni period i sada je u pripremi, na slijedećoj sjednici će se donijeti odluka o izradi, ona je već skoro izrađena, to radi Razvojna agencija IGRA gdje se definiraju uglavnom glavni i strateški ciljevi razvoja grada, a polazna osnova kod takvih strategija su strategije višeg ranga, od republičke do europske strategije. Ta strategija se uglavnom veže na one segmente gdje se nekakvim sredstvima koja su dostupna iz Europske unije mogu financirati neki sadržaji. Što se tiče samog gospodarstva navodi da će te podatke pripremiti, međutim Grad nema nekakve velike mogućnosti niti ingerencije, čak po Zakonu o lokalnoj samoupravi Gradu niti jedna od djelatnosti nije gospodarstvo. Mi stvaramo preduvjete tako da imamo komunalnu infrastrukturu da se svi preduvjeti stvaraju da se može gospodarstvo razvijati. Akcent je da se privatni sektor prije svega razvija i da se tu otvaraju radna mjesta i sve drugo što uz to ide. Tu je zona koju smo napravili, naslijedili iz prijašnjeg mandata, sada je ona i završena, djelomično je već izgrađena, prodano je sve, naravno u pripremi su i druga takva područja i tu radimo na tome, međutim točno što, gdje, koliko tu postoje određena ograničenja oko toga tako da će to onda malo ako treba šire i kod prezentacije strategija za slijedeći period i o onome što je do sada, rezultatima gospodarstva, na ovom području ostvareno.

g. Renato Mikac - postavlja pitanje vezano za otvorenu tržnicu da li se to podrazumijeva kao što je nekada bio stočni sajam svaku subotu ili da bi bilo ono što je na tržnici u Ivanić-Gradu poljoprivredni proizvodi, sirevi, perad i onaj tzv. Ponteroso sa Zelenjaka da bi se dio tamo preselio.

g. Milivoj Maršić – navodi da sam sadržaj kasnijeg funkcioniranja tržnice u ovom trenutku mu je teško reći, trenutno može reći u šta se sve misli uložiti, odnosno koje radove se misli napraviti. Iz onog što je vidio to nije klasičan sajam, to je praktički tržnica. Pročitao je opis i ciljeve projekta - obuhvaća uređenje parterne plohe, kolnog i pješačkog pristupa tržnici, parkinga za posjetitelje, korisnike i zaposlenike tržnice, zelene površine te montažu modularnih objekata za potrebe sanitarija za posjetitelje, korisnike i zaposlenike tržnice zatim uređenje spremišta kvarljivih namirnica, spremišta mobilne opreme te prateću urbanu opremu kao što su klupe, rasvjeta, koševi za smeće, kontejneri. Navodi da što se tiče same tržnice, vjerojatno svi u Gradu tako komentiraju, naša tržnica ima jedan problem da je dosta teško dostupna vozilima, nema parkinga i kod kupnje većih stvari to je vrlo teško tu organizirati, tako da će funkcija te tržnice između ostalog biti i to da bude dostupna vozilima i da se tu onda može te veće nabavke obaviti, kao što je vreća krumpira, sanduk jabuka.

Svrha provedbe projekta je poboljšati uvjete za prodaju poljoprivrednih proizvoda lokalnim poljoprivrednim proizvođačima te na taj način potaknuti razvoj i povećanje proizvodnje poljoprivrednih proizvoda, prvenstveno u sektoru voćarstva i povrtlarstva te povećati kvalitetu života i doprinijeti ravnomjernijem regionalnom razvoju i ostanku stanovništva u ruralnim sredinama. Što će dalje biti to će se još dogovoriti, da li će se tzv. Ponteroso seliti tamo u ovom trenutku ne zna.

G. Valentin Gadža – ovaj projekt ima više funkcija, nije samo tržnica, ali prvenstveno je otvorena tržnica poljoprivrednim proizvodima, misli se ne na Ponteroso, niti na stočni sajam nego prvenstveno su to proizvodi lokalnih OPG-ovaca. Osim toga to je i uređenje nekakve infrastrukture u našim ruralnim sredinama, uređenjem platoa oko društvenog doma urediti će se da to bude pristupačno i svrhovito sa kružnim prilazom cestom oko trga ili tržnice, biti će znači multifunkcionalni i koristiti će se i kao trg za različite manifestacije, prilaz čak autobusima kada se djeca dovoze u školu, ako se dovoze, može se tamo isto koristiti, parkirališni centar.

g. Mladen Prelec – navodi da je sada zbunjen, kada je čitao materijale bio je oduševljen sa idejom, zbunjen je jer ide se raditi nešto za što se ne zna za šta će služiti. Obrazloženje tako djeluje. Biti će malo za ovo, biti će malo za ono, ali još se ne zna. Uz najbolju volju za podržati prijedlog malo je problem jer ne zna se za šta će služiti. Volio bi znati da li to znači da će se tržnica u Ivaniću ukinuti. Osobno misli da je Ivanić premali grad da bi imao dvije tržnice, ili će se nekako uskladiti da ono bude slično više veletržnici, a ova u Ivaniću da ostaje, ali da to bude definirano da znamo za šta glasamo i šta se predlaže, da građani znaju šta im se sprema. U svakom slučaju ako se nešto razvija je dobro, ali sa znamo u kojem smjeru se razvija.

G. Milivoj Maršić – bila su tri pitanja. Da li će biti stočni sajam? Neće biti stočni sajam, nema šanse. Drugo, da li će biti tržnica tog tipa da se tamo prodaj, kao što sam i rekao, voćarski proizvodi, poljoprivredni, mliječni. Da koliko će postojati interes i potreba za time. Treće, da li će se preseliti tzv. Ponteroso, to, moram priznati, ne znam. Ne znam trenutno šta će biti s njim. Nije da se ne zna baš ništa.

Predsjednik Gradskog vijeća – navodi da će dobiti pisano pojašnjenje uz predmetnu točku.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o suglasnosti za provedbu ulaganja „Otvorena tržnica u Posavskim Bregima“ na katastarskoj čestici k.č.br. 675/3 – k.o. Posavski Bregi (Posavski Bregi) u Gradu Ivanić-Gradu unutar mjere 07 „temeljne usluge i obnova sela u ruralnim područjima“ iz programa ruralnog razvoja Republike Hrvatske za razdoblje 2014. – 2020.**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**14. TOČKA**

Gđa. Tamara Mandić – Grad Ivanić-Grad i Fond za zaštitu okoliša i energetsku učinkovitost sklopili su Ugovor o nabavi spremnika za odvojeno prikupljanje otpada. Dana 18. ožujka 2021. godine Grad je preuzeo 3630 komada kanti od 120 l za odvojeno prikupljanje otpadne plastike, te 50 komada kanti od 240 l za otpadnu plastiku. Prijenos vlasništva nad spremnicima sa Fonda na Grad provodi se sklapanjem Ugovora o prijenosu prava vlasništva bez naknade. Vrijednost spremnika čije se pravo vlasništva prenosi na Grad Ivanić-Grad iznosi 620.525,00 kn. Ukupno financiranje provodi se na način da se 85% investicije sufinancira iz europskog kohezijskog fonda dok 15 % ukupnih sredstava za nabavu spremnika snosi jedinica lokalne samouprave. Za ove kante Grad je izdvojio 93.078,00 kn. Po ispunjenju obveze Grada Ivanić-Grada ostvarene su pretpostavke za prijenos prava vlasništva nad nabavljenim spremnicima za odvojeno prikupljanje komunalnog otpada na Grad Ivanić-Grad radi čega se pristupa sklapanju Ugovora o prijenosu prava vlasništva spremnika za odvojeno prikupljanje komunalnog otpada bez naknade. Radi iznosa Gradsko vijeće mora dati suglasnost gradonačelniku za potpis ovog Ugovora.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o davanju suglasnosti za potpisivanje Ugovora br. 2021/002241 o prijenosu prava vlasništva spremnika za odvojeno prikupljanje komunalnog otpada bez naknade**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**15. TOČKA**

Gđa. Marina Šiprak – prijedlog ove odluke dostavljen je u sazivu sjednice sa pripadajućim materijalima. U poslovnim knjigama Komunalnog centra Ivanić-Grad d.o.o. evidentirani su plinovod uz obilaznicu Ivanić-Grad, te plinovod uz Etansku cestu. S obzirom kako je trgovačko društvo Komunalni centar Ivanić-Grad d.o.o. osnovano radi obavljanja komunalnih djelatnosti kako su one definirane Zakonom o komunalnom gospodarstvu Odlukom Skupštine trgovačkog društva Komunalni centar Ivanić-Grad d.o.o. od 04. kolovoza 2021. godine odlučeno je o prodaji tih plinovoda u vlasništvu Komunalnog centra, a ovom Odlukom daje se suglasnost za navedenu prodaju.

Gđa. Maja Krnjević –navodi da ima kratko pitanje, te šta može kada su jedina oporba u Gradu, zanima je kako je uopće moguće da je taj plinovod u vlasništvu Komunalnog centra.

Gradonačelnik – prilikom izgradnje plinovoda u prošlosti, u godinama deset, dvadeset, trideset godina iza današnjeg dana ti plinovodi su financirani preko proračuna Grada Ivanić-Grada, financirani su preko Komunalnog centra, financirani su i preko Ivaplina. Oni koje je financirao Komunalni centar su u vlasništvu Komunalnog centra, oni koje je financirao Grad su u vlasništvu Grada, a one koje je financirao Ivaplin su u vlasništvu Ivaplina. Druge jedinice koje su suvlasnici plinovoda, Općine Križ i Kloštar Ivanić, nemaju u svojim komunalnim poduzećima takvu situaciju, imaju samo u vlasništvu Općina plinovode, mi imamo u vlasništvu Grada i imamo u vlasništvu Komunalnog centra. Obzirom da se Komunalni centar ne bavi poslovima plina krajnje je vrijeme da se to proda s obzirom da. mogu najaviti, će se objaviti javni natječaj za kupnju i nadamo se i to je tendencija da će kupac tog plinovoda biti Ivaplin kao tvrtka koja se na području Grada Ivanić-Grada bavi distribucijom plina. Vi znate da smo mi već, novi ste vijećnici možda i ne znate, ali odluka je još u prošlom mandatu i sazivu bila da se krene prema prodaji Ivaplina s obzirom da je Ivaplin poduzeće koje je sanirano, a koje je bilo u velikim dubiozama, velikim gubicima, da se to uspjelo dovesti na nulu, krenulo se u procjenu vrijednosti poduzeća i eventualne prodaje Ivaplina. U tom kontekstu je obavljen jedan dio posla gdje nismo bili zadovoljni sa procjeniteljskom kućom i onim što smo dobili na procjeni, a s obzirom da nam se nikud ne žuri nismo niti forsirali prodaju. U tom kontekstu je zajednički cilj oba načelnika općina i mene kao gradonačelnika, pa onda i Nadzornog odbora i Skupštine da se u Ivaplinu objedine kompletni plinovodi, sva mreža i sve što je vezano uz plin da bude u Ivaplinu. Prvi korak je upravo ovo da se Komunalni centar iz svog portfelja riješi plinske mreže i da nakon toga Komunalni centar može objaviti prodaju plinske mreže i tendencija će biti da tu plinsku mrežu kupi Ivaplin i postane vlasnik te mreže i u daljnjim transakcijama, razgovorima, procjenama društva zapravo onda bude Ivaplin taj koji ima mrežu. Ovo je prvi korak da se dio toga razriješi, a onda su pred nama vjerojatno novi potezi, eventualno procjene vrijednosti poduzeća i odluka što ćemo sa Ivaplinom u budućnosti.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena.

**O D L U K A**

**o davanju suglasnosti na Odluku o prodaji plinovoda u vlasništvu**

**trgovačkog društva Komunalni centar Ivanić-Grad d.o.o.**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

**16. TOČKA**

Gđa. Marina Šiprak – Stručno vijeće Visoke škole Ivanić-Grad je na svojoj 10. sjednici akademske godine 2020./2021. koja je održana u rujnu ove godine donijelo Odluku o prijedlogu osnivanja Odjela za stručni studij fizioterapije preddiplomski i diplomski studij. S obzirom kako je Statutom Visoke škole Ivanić-Grad propisano kako Upravno vijeće Visoke škole Ivanić-Grad donosi Odluku o osnivanju novih odjela i o ukidanju postojećih na prijedlog Stručnog vijeća Visoke škole, a uz suglasnost osnivača, a prava i dužnosti osnivača Visoke škole Ivanić-Grad obavlja Gradsko vijeće Grada Ivanić-Grada ovom Odlukom se pribavlja ta tražena suglasnost za osnivanje novog Odjela.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o davanju suglasnosti Visokoj školi Ivanić-Grad za osnivanje**

**Odjela za stručni studij fizioterapije za preddiplomski i diplomski studij**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

**17. TOČKA**

Gđa. Marina Šiprak – ovom Odlukom, ukoliko bude usvojena, ukida se svojstvo javnog dobra navedene nekretnine, a sukladno odredbama Zakona o cestama i Odluke o raspolaganju nekretninama u vlasništvu Grada Ivanić-Grada iz razloga što je predmetnoj nekretnini trajno prestala potreba korištenja kao javnog dobra u općoj uporabi jer je prestala služiti općoj uporabi odnosno više ne služi svrsi zbog koje je ustanovljeno javno dobro.

g. Mladen Blagec - obzirom da znamo da su u pitanju dvije nekretnine pitanje je da li će biti raspisan natječaj za prodaju tih nekretnina ili se ide na direktnu pogodbu?

Gđa. Marina Šiprak – za prodaju navedenih nekretnina će biti raspisan javni natječaj.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o ukidanju svojstva javnog dobra nekretnine oznake k.č.br. 480/4 Etanska cesta, PUT, površine 88 m2 upisana u zk. uložak 3699 k.o. Ivanić-Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

**18. TOČKA**

Gđa. Marina Šiprak – obzirom da se radi o praktički identičnoj Odluci kao u prethodnoj točci samo o nekretnini oznake k.č.br. 490/5 upisana u z.k. uložak 3698 k.o. Ivanić-Grad. Obrazloženje je isto, dakle predlaže se ukidanje svojstva javnog dobra zbog toga što je navedenoj nekretnini trajno prestala potreba korištenja kao javnog dobra u općoj uporabi jer je prestala služiti općoj uporabi, odnosno više ne služi svrsi zbog koje je ustanovljeno javno dobro.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o ukidanju svojstva javnog dobra nekretnine oznake k.č.br. 490/5 Marofski put, PUT, površine 205 m2 upisana u zk. uložak 3698 k.o. Ivanić-Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

**19. TOČKA**

Gđa. Marina Šiprak – ovom Odlukom predlaže se imenovanje Petre Korbus, mag. povijesti umjetnosti i mag. muzeologije i upravljanja baštinom vršiteljicom dužnosti ravnatelja javne ustanove Muzeja Ivanić-Grada počevši od 01. listopada 2021. pa do imenovanja ravnatelja Muzeja Ivanić-Grada na temelju javnog natječaja, a najduže godinu dana, sukladno odredbama Zakona o muzejima. S obzirom kako imenovana sukladno navedenom Zakonu o muzejima ispunjava uvjet obrazovanja koji je propisan za imenovanje vršitelja dužnosti, a zaposlena je u Muzeju na radnom mjestu kustosice predlaže se njezino imenovanje vršiteljicom dužnosti ravnatelja Muzeja do imenovanja ravnatelja Muzeja na temelju javnog natječaja.

Gđa. Maja Krnjević – Zanima je da li je raspisan natječaj na koji se nitko nije javio ili je poništen, što se dogodilo ili zašto se ne raspiše natječaj za direktora ili voditelja Muzeja nego imenujemo vršitelja dužnosti. Znamo da po zakonskim regulativama, koliko je uspjela pogledati, osoba mora imati najmanje pet godina radnog iskustva na poslovima za koje se prima da bi uopće netko mogao postati ravnatelj. Navodi da nemaju ništa protiv da se netko imenuje vršiteljem dužnosti ali zanima ih da li je raspisan natječaj ili se čeka da dotična osoba napuni pet godina radnog staža?

Gradonačelnik – obzirom da moramo imati osobu koja je vršitelj dužnosti ravnatelja do izbora novog ravnatelja, a natječaj do sada nismo obavili, onda moramo iskoristiti zakonsku mogućnost da osobu o kojoj se radi i koja je mlada, perspektivna, obrazovana, ima sve ono što je potrebno da može biti vršitelj dužnosti ravnatelja, znači moramo je imenovati, dati joj sve ovlasti da obavlja tu dužnost do onog trenutka dok se temeljem javnog natječaja ne odabere novi direktor. Ono što je ovdje navedeno je da je to najduži rok od godinu dana, znamo da natječajni postupak traje u prosjeku mjesec, do dva dana da se provede natječaj, nakon toga testiranja, imenovanja, opet potvrda Skupštine, potvrda Gradskog vijeća, znači to je procedura izbora koja će trajati, neće trajati godinu dana, ali će sigurno trajati dva, tri, četiri mjeseca. Natječaj će se objaviti, u ovom momentu mislim da će to biti sa novim proračunom, sa početkom iduće godine i sasvim dovoljno u miru bez ikakvih tenzija imat ćemo vremena da dobijemo najkvalitetnije ljude koji će se javiti na natječaj i nadam se da odaberemo kvalitetnog novog ravnatelja javne ustanove Muzeja.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o imenovanju vršiteljice dužnosti ravnatelja**

**javne ustanove Muzeja Ivanić-Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

**20. TOČKA**

g. Željko Brezovečki – iznio je prijedlog Odbora za izbor i imenovanje kojim Odbora za izbor i imenovanja koji glasi

a) Gradsko vijeće Grada Ivanić-Grada skupštini trgovačkog društva Ivakop d.o.o. predlaže da se u Nadzornom odboru trgovačkog društva opozove Dino Bošnjaković, a izabere Tihomir Vuković,

b) Gradsko vijeće Grada Ivanić-Grada skupštini trgovačkog društva Ivaplin d.o.o. predlaže da se u Nadzornom odboru trgovačkog društva opozove Željko Pongrac, pravnik kriminalist, a izabere Krešimir Malec,

c) Gradsko vijeće Grada Ivanić-Grada skupštini trgovačkog društva Komunalni centar Ivanić-Grad d.o.o. predlaže da se u Nadzornom odboru trgovačkog društva opozovu članovi Nenad Vujanić, Ivor Vajzović, Ilijana Mišković i Lovorko Matković, te predlaže da se u Nadzorni odbor trgovačkog društva izaberu članovi Ilijana Mišković, Krešimir Ceranić, Lovorko Matković i Drago Dianek,

d) Odbor predlaže da se u Komisiju za dodjelu stipendija Grada izaberu za predsjednika Tibor Vuković te za članove Aleksandra Toth, Boris Dasović, Marta Pezić i Marta Žižek,

e) Odbor predlaže da su u Komisiju za utvrđivanje naziva ulica i trgovaizaberuza predsjednikaIvica Kozjakte za članove Silvio Horvat, Ivica Pokas, Jasminka Miksa i Marin Fabijanić,

f) Odbor za izbor i imenovanja predlaže da su u Odbor za predstavke i pritužbe građana izaberu za predsjednika Marko Temel te za članove Tomislav Kezerić, Tatjana Hartman, Čedomir Kušar i Mladen Prelec,

g) Odbor za izbor i imenovanje predlaže da se u Povjerenstvo za poljoprivredu izaberuza predsjednika Žaklin Acinger Rogićte za članove Zvonimir Anić**,** Miroslav Alić, Ivan Kunovac**,** Slaven Barišec**,** Mirna ČeškovićiBranko Gašpar,

h) Odbor za izbor i imenovanje predlaže da se u Povjerenstvo za zaštitu okolišaizaberuza predsjednika Ivor Vajzović, te Goran Tudović, Eda Puntarić, Vlatka Mahmet i Miljenko Šimunović za članove.

Gradsko vijeće jednoglasno je sa 14 glasova za prihvatilo prijedlog predsjednika Gradskog vijeća da se održi objedinjena rasprava za sve podtočke predmetne točke.

Gđa. Maja Krnjević – navodi da bi rekla nešto što misli da je vrlo bitno za razvoj i društva u samom gradu Ivaniću, a i za mlade ljude koji bi se u nekim segmentima društvenog života vrlo rado uključili. Smatra da bi pri odabiru ljudi za nadzorne odbore i općenito odbore ili povjerenstva trebali se voditi nekakvim kompetencijama. Navodi da je to mišljenje ne samo nje nego većine građana grada i zamolila bi obzirom da su u poziciji i da je samo troje u opoziciji da se prilikom odlučivanja i određivanja

Predsjednik Gradskog vijeća – opozicija u ovom Gradskom vijeću je puno veća, nemojte računati samo vas kao opoziciju i nemojte s tom frazom više uopće baratati. Opozicija su mnogi.

Gđa. Maja Krnjević – OK, ispričavam se, ali u manjini smo u svakom slučaju, nismo mogli skupiti pet potpisa za potpredsjednika no dobro. Ono što je bitno, voljela bi da u nekoj perspektivi kao društvo napredujemo, a dok god biramo po nekakvom ključu koji je samo ne znam kome znan ljude u nadzorne odbore, odbore i u povjerenstva mi nećemo naprijed. Dakle nije cilj da netko nekog zafrkava nego jednostavno dajte da krenemo, da struka ima primat i da je struka ta koja donosi nekakve odluke i pravila, koja upozorava koja, na kraju krajeva, vodi nekom progresu, a ne stagnaciji.

Predsjednik Gradskog vijeća – nisam primijetio da Grad Ivanić-Grad stagnira u ovih zadnjih osam godina i nisam primijetio prijašnje sastave Odbora bili su vrlo slični ovima pa prema tome nemam šta drugo reći

**a)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o prijedlogu za opoziv i izbor članova Nadzornog odbora**

**trgovačkog društva Ivakop d.o.o.**

**b)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 13 glasova za i 1 suzdržanim glasom usvojena

**O D L U K A**

**o prijedlogu za opoziv i izbor članova Nadzornog odbora**

**trgovačkog društva Ivaplin d.o.o.**

**c)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**O D L U K A**

**o prijedlogu za opoziv i izbor članova Nadzornog odbora**

**trgovačkog društva Komunalni centar Ivanić-Grad d.o.o.**

**d)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o izboru predsjednika i članova Komisije za dodjelu stipendija**

**e)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**O D L U K A**

**o izboru predsjednika i članova Komisije za utvrđivanje naziva ulica i trgova**

**f)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o izboru predsjednika i članova Odbora za predstavke i pritužbe građana**

**g)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**O D L U K A**

**o izboru predsjednika i članova Povjerenstva za poljoprivredu**

**h)**

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 11 glasova za i 3 suzdržana glasa usvojena

**O D L U K A**

**o izboru predsjednika i članova Povjerenstva za zaštitu okoliša**

Odluke prileže zapisniku i čini njegov sastavni dio.

Napomena: Odluke su u istovjetnom tekstu usvojene na sjednici Gradskog vijeća, a vijećnicima dostavljene u materijalima za sjednicu Gradskog vijeća

**21. TOČKA**

Gđa. Maja Krnjević – na samom Odboru kada je predstavljan financijski plan za 2022. godinu postavila sam neka pitanja, ali u međuvremenu su došla neka pitanja od mladih ljudi Ivanić-Grada. Najveće pitanje koje se nameće da je zapravo Savjet mladih sastavljen od članova i simpatizera HDZ-a. Mladi ljudi drugih stranaka ili nestranački uopće nisu involvirani, niti znaju kako radite niti znaju gdje radite, niti kako vam se mogu priključiti i tako dalje. Naime o čemu se radi, svaka programska inicijativa mladih ljudi je dobro došla. Koliko sam vidjela u proračunu vi raspolažete sa 20.000,00 kn. Moje osobno mišljenje i mišljenje mojih kolega je da je 20.000,00 kn nekad previše, a možda vam je i 200.000,00 premalo ako imate dobre projekte. Dakle, ono što ste Vi spomenuli na Odboru što planirate raditi, dakle voditi srednjoškolce na izlete, sve to je OK, ali ta sredstva za takve aktivnosti oni mogu dobiti iz Županije, mogu dobiti od Grada. Znači vi bi trebali profilirati nešto drugo. Zanima me sada da ukratko iznesete taj svoj prijedlog, i opet ponavljam nismo protiv, ali uključite i one koji nisu članovi i simpatizeri vladajućih

Predsjednik Gradskog vijeća –Da li Vi znate postupak kako se biraju članovi Savjeta? Javnim pozivom. Na javni poziv se javljaju svi koji imaju do 30 godina. Gradsko vijeće na sjednici bira članove. Niste Vi ti koji o tome možete raspravljati. Znači, javni poziv je javna stvar, objavljen na stranicama i on je kao takav prisutan cijelo vrijeme znači dok se provodi postupak.

Gđa. Maja Krnjević – na stranicama Grada je prisutan?. OK, razumijem. Da li je vidljiv?. Pa, recimo nije vidljivo bilo da je novo vijeće tri mjeseca. Tri mjeseca vam je na stranici Grada stajao stari saziv vijeća.

Predsjednik Gradskog vijeća – nećemo više ovakvu polemiku imati. Prvo naučite postupke koji se provode u Gradu, a onda ćemo razgovarati.

Gđa. Maja Krnjević – molim samo, obzirom da imamo pravo tražiti odgovor na pitanje, da kolega odgovori, neka objasni kakvi su njihovi planovi.

g. Tibor Vuković – što se tiče sudionika Savjeta mladih koji jesu nekoliko puta na društvenim mrežama je bio poziv, stranica na facebooku i instagramu je otvorena, moj kontakt je bio, nitko se nije javio od bilo kojih građana grada Ivanić-.Grada ni da pita kako smo niti da da kritiku, kao što ste Vi sada dali, ajde napravit to, to i to. Tako da pozivam sve građane ovog grada koji imaju nekakvu ideju, tko želi dati doprinos, da treba operativno nešto izvesti tu smo za suradnju uvijek i svaka dobra ideja je dobro došla za razvoj grada. Što se tiče samih aktivnosti koje smo stavili u Plan to je tema da organiziramo društvene događaje, da povezujemo sve ljude, tako i srednjoškolce, svakog stanovnika grada, da radimo i edukativne radionice, zabavne i samo možda nekakve nagrade za one koji zaslužuju. Sve što sam rekao na odboru, u biti zahvaljujem se na tome i na idejama tako da Vam se budem javio da možda i Vi date koju ideju pa da zajedno to napravimo.

g. Kristijan Škarica – samo ću se nadovezati jer vidim da me se proziva već dva, tri puta. Ja sam ovdje došao zbog rezultata i nadam se da ćemo svi stvoriti, hajdemo mi postaviti neke temelje da svi stvaramo neke vidljive rezultate. Ja ću se potruditi da ću i Tiboru pomoći da organiziramo možda neko natjecanje, neki program koji će unaprijediti zajednicu, ali isto tako očekujemo i od drugih da ne pričamo samo neke prazne priče.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojen

**Z A K LJ U Č A K**

**o prihvaćanju Plana rada i Financijskog plana**

**Savjeta mladih Grada Ivanić-Grada za 2022. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća

**22. TOČKA**

Pročelnica Tamara Mandić obavještava građane vezano uz popis stanovništva, te navodi da su popisivači na teren krenuli jučer (28.09.2021) i biti će na terenu do 17.10.2021. 27 je popisivača, svi su vidljivo označeni (imaju akreditacije, majice na kojima piše popis stanovništva, covid potvrde i laptope). Moli da se poštuju covid mjere od obje strane i da građani surađuju s popisivačima.

Pod točkom Razno drugih pitanja niti prijedloga nije bilo.

Sjednica Gradskog vijeća Grada Ivanić-Grada dovršena je u 19.10 sati.

Zapisnik sastavila: PREDSJEDNIK GRADSKOG VIJEĆA

Nikolina Mužević Željko Pongrac, pravnik kriminalist